**PRIJEDLOG PRIPREME ZA IZVOĐENJE NASTAVE PRIRODE I DRUŠTVA**

|  |  |  |  |  |  |
| --- | --- | --- | --- | --- | --- |
| IME I PREZIME: | | RAZRED: 3. | REDNI BROJ SATA: 10. | | |
| PREDMETNO PODRUČJE: | PRIRODA I DRUŠTVO | | | | |
| DOMENA: | PROMJENE I ODNOSI | | | | |
| NASTAVNI SADRŽAJ: | **Ja u prostoru; O** | | | | |
| ISHODI: | **PID OŠ A. 3. 3. Učenik zaključuje o organiziranosti lokalne zajednice, uspoređuje prikaze različitih prostora.**  - imenuje strane svijeta  **PID OŠ B. 3. 1. Učenik raspravlja o važnosti odgovornoga odnosa prema sebi, drugima i prirodi.**  - odgovorno se ponaša prema sebi, drugima, svome zdravlju i zdravlju drugih osoba  **PID OŠ B. 3. 4. Učenik se snalazi u prostoru, tumači plan mjesta i kartu zavičaja, izrađuje plan neposrednoga okružja i zaključuje o povezanosti prostornih obilježja zavičaja i načina života ljudi.**  - snalazi se u zavičajnome prostoru prema glavnim i sporednim stranama svijeta  - prepoznaje utjecaj promjene stajališta i vremenskih uvjeta na obzor | | | | |
| NASTAVNE SITUACIJE | | | | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. SAMOPROCJENA**  **Ishod aktivnosti:** odgovorno se ponaša prema sebi, drugima, svome zdravlju i zdravlju drugih osoba; prepoznaje važnost okružja za očuvanje tjelesnoga, ali i mentalnog zdravlja (obitelj, prijatelji).  **Opis aktivnosti:**  Učiteljica/učitelj potiče komunikacijsku situaciju o prethodnoj izvanučioničkoj nastavi: što su vidjeli, naučili, istražili. Zatim upućuje učenike na čitanje teksta *Moći ću* u udžbeniku na 20. stranici te samoprocjenu na 21. stranici (prva četiri navoda). Po završetku rada učenika pita ih tko želi prokomentirati svoju samoprocjenu.  **2. JA U PROSTORU**  **Ishod aktivnosti:** snalazi se u zavičajnome prostoru prema glavnim i sporednim stranama svijeta; prepoznaje utjecaj promjene stajališta i vremenskih uvjeta na obzor; imenuje strane svijeta.  **Opis aktivnosti:**  Učiteljica/učitelj potiče komunikacijsku situaciju s učenicima o stajalištu i obzoru koje su upoznali na izvanučioničkoj nastavi koristeći se ilustracijom i fotografijama na 22. stranici udžbenika. Usmjerava ih na zaključak da je vidokrug veći s povišenog mjesta i s mjesta oko kojeg nema fizičkih prepreka te da ovisi i o vremenskim prilikama.  Zatim dijeli učenike u četiri skupine. Svaka skupina treba proučiti u udžbeniku dio i prezentirati ga ostalim učenicima:  A) Orijentacija i strane svijeta (glavne i sporedne)  B) Orijentacija s pomoću kompasa  C) Orijentacija s pomoću Sunca  D) Orijentacija s pomoću mahovine, mravinjaka i godova panja  **3. RAD S RADNIM DIJELOM UDŽBENIKA**  **Ishod aktivnosti:** snalazi se u zavičajnome prostoru prema glavnim i sporednim stranama svijeta; prepoznaje utjecaj promjene stajališta i vremenskih uvjeta na obzor; imenuje strane svijeta.  **Opis aktivnosti:**  Učiteljica/učitelj upućuje učenike na rješavanje zadataka u udžbeniku na 25. i 26. stranici. Po završetku provjeravaju uspješnost.  **4. ŠTO SMO NAUČILI?**  **Ishod aktivnosti:** snalazi se u zavičajnome prostoru prema glavnim i sporednim stranama svijeta; prepoznaje utjecaj promjene stajališta i vremenskih uvjeta na obzor.  **Opis aktivnosti:**  Učiteljica/učitelj upućuje učenike da pisano odgovore na pitanja na dnu 24. stranice te rješavanje zadatka na istoj stranici (upisivanje kratica strana svijeta).  IZLAZNA KARTICA  2. zadatak na 25. stranici - osmosmjerka  **NA PLOČI JE:**   |  | | --- | | **PROSTOR OKO MENE**  STAJALIŠTE - mjesto na kojem stojimo  OBZOR, HORIZONT ILI VIDOKRUG - prostor koji vidimo sa stajališta  ORIJENTACIJA - snalaženje u prostoru  STRANE SVIJETA - glavne i sporedne    KOMPAS – sprava za određivanje strana svijeta  -kućište i magnetna igla  Orijentacija pomoću Sunca, mahovine, mravinjaka, godova na panju | | | | | Modul: PROSTOR OKO MENE  Jedinica: JA U PROSTORU  [**Objekt: PROMATRAM PROSTOR OKO SEBE**](https://hr.izzi.digital/DOS/14184/13557.html#block-202171)  Modul: PROSTOR OKO MENE  Jedinica: JA U PROSTORU  [**Objekt: SNALAZIM SE U PROSTORU**](https://hr.izzi.digital/DOS/14184/13557.html#block-203163)  Modul: PROSTOR OKO MENE  Jedinica: JA U PROSTORU  [**Objekt: KVIZ ZNANJA**](https://hr.izzi.digital/DOS/14184/13557.html#block-204266)  Modul: PROSTOR OKO MENE  Jedinica: JA U PROSTORU  [**Objekt: OSMOSMJERKA**](https://hr.izzi.digital/DOS/14184/13557.html#block-202283) | **OŠ HJ** A. 3. 1. Učenik razgovara i govori tekstove jednostavne strukture; A. 3. 3. Učenik čita tekst i pronalazi važne podatke u tekstu.  **IKT** A. 2. 1. Učenik prema savjetu odabire odgovarajuću digitalnu tehnologiju za obavljanje zadatka; A. 2. 2. Učenik se samostalno koristi njemu poznatim uređajima i programima.  **UKU** A. 2. 2. 2. Primjena strategija učenja i rješavanje problema: Učenik primjenjuje strategije učenja i rješava probleme u svim područjima učenja uz praćenje i podršku učitelja; B. 2. 1. 1. Planiranje: Uz podršku učitelja učenik određuje ciljeve učenja, odabire pristup učenju te planira učenje; B. 2. 2. 2. Praćenje: Na poticaj učitelja učenik prati svoje učenje i napredovanje tijekom učenja; B. 2. 4. 4. Samovrednovanje/samoprocjena: Na poticaj učitelja, ali i samostalno, učenik samovrednuje proces učenja i svoje rezultate te procjenjuje ostvareni napredak. |