**PRIJEDLOG PRIPREME ZA IZVOĐENJE NASTAVE PRIRODE I DRUŠTVA**

|  |  |  |  |  |  |
| --- | --- | --- | --- | --- | --- |
| IME I PREZIME: | | RAZRED: 3. | REDNI BROJ SATA: 11. | | |
| PREDMETNO PODRUČJE: | PRIRODA I DRUŠTVO | | | | |
| DOMENA: | ORGANIZIRANOST SVIJETA OKO NAS: PROMJENE I ODNOSI | | | | |
| NASTAVNI SADRŽAJ: | **Plan mjesta – čitam simbole i snalazim se; O** | | | | |
| ISHODI: | **PID OŠ A. 3. 3. Učenik zaključuje o organiziranosti lokalne zajednice, uspoređuje prikaze različitih prostora.**  - imenuje strane svijeta  - primjenjuje pravila organizacije i označavanja prostora u izradi ili korištenju plana mjesta, čitanju geografske karte (tumač znakova, prikaz simbolima na planu mjesta i geografskoj karti, piktogrami i sl.)  - opisuje izgled zavičaja te ga uspoređuje s umanjenim prikazom  **PID OŠ B. 3. 4. Učenik se snalazi u prostoru, tumači plan mjesta i kartu zavičaja, izrađuje plan neposrednoga okružja i zaključuje o povezanosti prostornih obilježja zavičaja i načina života ljudi.**  - snalazi se u zavičajnome prostoru prema glavnim i sporednim stranama svijeta  - prepoznaje utjecaj promjene stajališta i vremenskih uvjeta na obzor  - čita i tumači plan mjesta prema tumaču znakova (legendi)  - kreće se od točke A do točke B koristeći se planom  - izrađuje/prikazuje plan neposrednoga okružja različitim načinima | | | | |
| NASTAVNE SITUACIJE | | | | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. IZNENAĐENJE U SVITKU**  **Ishod aktivnosti:** imenuje strane svijeta; opisuje izgled zavičaja te ga uspoređuje s umanjenim prikazom; snalazi se u zavičajnome prostoru prema glavnim i sporednim stranama svijeta; prepoznaje utjecaj promjene stajališta i vremenskih uvjeta na obzor.  **Opis aktivnosti:**  Učiteljica/učitelj dijeli učenicima u skupinama svitke (planovi grada/sela ili njihovi dijelovi). Potiče učenike da promotre što su dobili i kažu što bi to moglo biti, čemu i kome može poslužiti, zašto se koristi. Kada odrede da su to planovi mjesta, učiteljica/učitelj pokazuje veći plan (može ga i projicirati na ploči). Pita učenike kako je nastao plan te pokazuje fotografiju snimljenu iz zraka koja prikazuje mjesto. Učenici uspoređuju plan s fotografijom i uočavaju sličnosti.  **2. STVARAMO PLAN MJESTA**  **Ishod aktivnosti:** imenuje strane svijeta; primjenjuje pravila organizacije i označavanja prostora u izradi ili korištenju plana mjesta, čitanju geografske karte (tumač znakova, prikaz simbolima na planu mjesta i geografskoj karti, piktogrami i sl.); opisuje izgled zavičaja te ga uspoređuje s umanjenim prikazom; snalazi se u zavičajnome prostoru prema glavnim i sporednim stranama svijeta; prepoznaje utjecaj promjene stajališta i vremenskih uvjeta na obzor; izrađuje/prikazuje plan neposrednoga okružja različitim načinima.  **Opis aktivnosti:**  Učiteljica/učitelj pokazuje učenicima projekciju – fotografiju (satelitski prikaz) mjesta i upućuje učenike na proces stvaranja plana. Učenici dolaze pred ploču i ocrtavaju objekte. Kada većinu prometnica, voda i građevina ucrtaju, projekcija se isključuje – vidljiv im je samo plan mjesta. Učenici uz navođenje učiteljice/učitelja zaključuju što je plan mjesta.  Učiteljica/učitelj postavlja zadatak (prilagoditi mjestu u kojem je smještena škola): Ana se nalazi ispred škole. Želi doći do muzeja. Kojim se putem treba kretati? Koja se ustanova također nalazi na tom dijelu puta?  Učenici iznose svoje prijedloge. Postavlja im se pitanje: Kako ćemo znati koji objekti/građevine predstavljaju koju ustanovu? Učiteljica/učitelj upućuje na 28. stranicu udžbenika – promatraju plan i uočavaju tumač znakova te čitaju plan služeći se legendom. Uočavaju simbole kojima se prikazuju objekti na planu. Vraćaju se na postavljeni zadatak: definiraju strane svijeta na planu, ucrtavaju simbole škole i muzeja. Zatim na svojim planovima ucrtavaju ili obilježavaju simbole nekih objekata.  **3. SNALAZIMO SE NA PLANU MJESTA**  **Ishod aktivnosti:** imenuje strane svijeta; primjenjuje pravila organizacije i označavanja prostora u izradi ili korištenju plana mjesta, čitanju geografske karte (tumač znakova, prikaz simbolima na planu mjesta i geografskoj karti, piktogrami i sl.); opisuje izgled zavičaja te ga uspoređuje s umanjenim prikazom; snalazi se u zavičajnome prostoru prema glavnim i sporednim stranama svijeta; izrađuje/prikazuje plan neposrednoga okružja različitim načinima.  **Opis aktivnosti:**  Učiteljica/učitelj svakoj skupini dijeli zadatke snalaženja na planu (prilagoditi planu mjesta). Npr.: Ako se krećeš u pravcu sjevera od trgovačkog centra, do koje ćeš ustanove najprije stići? Koje se ustanove redom nalaze u pravcu kretanja od istoka prema zapadu? Na kojoj strani svijeta je smještena crkva?  Učenici opisuju rješenja pokazujući ih na planu.  Po završetku aktivnosti čitaju tekst *Trebam znati* na 28. stranici.  **4. ŠTO SMO NAUČILI?**  **Ishod aktivnosti:** snalazi se u zavičajnome prostoru prema glavnim i sporednim stranama svijeta; prepoznaje utjecaj promjene stajališta i vremenskih uvjeta na obzor;imenuje strane svijeta; opisuje izgled zavičaja te ga uspoređuje s umanjenim prikazom; snalazi se u zavičajnome prostoru prema glavnim i sporednim stranama svijeta.  **Opis aktivnosti:**  Učenici odgovaraju na pitanja iz udžbenika u rubrici *I mene se pita* (28. str.).  SAMOPROCJENA   |  |  |  |  | | --- | --- | --- | --- | |  | POTPUNO | DJELOMIČNO | TREBAM POMOĆ | | Razumijem kako nastaje plan mjesta. |  |  |  | | Znam čitati tumač znakova. |  |  |  | | Znam se služiti planom mjesta. |  |  |  |   **NA PLOČI JE:**   |  | | --- | | **PLAN MJESTA**  Plan mjesta – umanjeni prikaz mjesta (ulica, parkova, građevina…) gledan odozgo  Tumač znakova ili legenda – skup znakova (ili simbola) | | | | | Modul: PROSTOR OKO MENE  Jedinica: PLAN I GEOGRAFSKA KARTA  [**Objekt: PLAN MJESTA**](https://hr.izzi.digital/DOS/14184/13558.html#block-341503)  Modul: PROSTOR OKO MENE  Jedinica: PLAN I GEOGRAFSKA KARTA  [**Objekt: ZNAKOVI**](https://hr.izzi.digital/DOS/14184/13558.html#block-341507) | **OŠ HJ** A. 3. 1. Učenik razgovara i govori tekstove jednostavne strukture; A. 3. 3. Učenik čita tekst i pronalazi važne podatke u tekstu.  **OŠ LK** A. 3. 2. Učenik demonstrira fine motoričke vještine upotrebom različitih likovnih materijala i postupaka u vlastitom likovnom izražavanju.  **IKT** A. 2. 1. Učenik prema savjetu odabire odgovarajuću digitalnu tehnologiju za obavljanje zadatka; A. 2. 2. Učenik se samostalno koristi njemu poznatim uređajima i programima.  **UKU** A. 2. 2. 2. Primjena strategija učenja i rješavanje problema: Učenik primjenjuje strategije učenja i rješava probleme u svim područjima učenja uz praćenje i podršku učitelja; B. 2. 1. 1. Planiranje: Uz podršku učitelja učenik određuje ciljeve učenja, odabire pristup učenju te planira učenje; B. 2. 2. 2. Praćenje: Na poticaj učitelja učenik prati svoje učenje i napredovanje tijekom učenja; B. 2. 4. 4. Samovrednovanje/samoprocjena: Na poticaj učitelja, ali i samostalno, učenik samovrednuje proces učenja i svoje rezultate te procjenjuje ostvareni napredak. |