**PRIJEDLOG PRIPREME ZA IZVOĐENJE NASTAVE PRIRODE I DRUŠTVA**

|  |  |  |  |  |  |
| --- | --- | --- | --- | --- | --- |
| IME I PREZIME: | | RAZRED: 3. | REDNI BROJ SATA: 13. | | |
| PREDMETNO PODRUČJE: | PRIRODA I DRUŠTVO | | | | |
| DOMENA: | ORGANIZIRANOST SVIJETA OKO NAS: PROMJENE I ODNOSI | | | | |
| NASTAVNI SADRŽAJ: | Kako izgleda reljef na papiru; O | | | | |
| ISHODI: | **PID OŠ A. 3. 3. Učenik zaključuje o organiziranosti lokalne zajednice, uspoređuje prikaze različitih prostora.**  - imenuje strane svijeta  - opisuje izgled zavičaja te ga uspoređuje s umanjenim prikazom  **PID OŠ B. 3. 4. Učenik se snalazi u prostoru, tumači plan mjesta i kartu zavičaja, izrađuje plan neposrednoga okružja i zaključuje o povezanosti prostornih obilježja zavičaja i načina života ljudi.**  - snalazi se u zavičajnome prostoru prema glavnim i sporednim stranama svijeta  - prepoznaje utjecaj promjene stajališta i vremenskih uvjeta na obzor  - prepoznaje prostorna (reljefna) obilježja zavičaja koja uvjetuju način života ljudi | | | | |
| NASTAVNE SITUACIJE | | | | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. PROSTOR OKO NAS**  Ishod aktivnosti: imenuje strane svijeta; snalazi se u zavičajnome prostoru prema glavnim i sporednim stranama svijeta; opisuje izgled zavičaja te ga uspoređuje s umanjenim prikazom; prepoznaje utjecaj promjene stajališta i vremenskih uvjeta na obzor; prepoznaje prostorna (reljefna) obilježja zavičaja koja uvjetuju način života ljudi.  **Opis aktivnosti:**  Učiteljica/učitelj upućuje učenike na promatranje okoliša škole (s prozora učionice ili ispred/iza školske zgrade) i ponavlja s njima sadržaje s prethodnih satova (stajalište, vidokrug, strane svijeta, orijentacija). Navodi učenike na uočavanje prirodnih osobina (nizine, brežuljci, planine, vode). Učenici opisuju što vide i nabrajaju što su još uočili, a nije vidljivo s njihovog stajališta. Postavlja pitanja učenicima s kakvog stajališta bi mogli vidjeti sve prirodne osobine svojega zavičaja, bi li mogli vidjeti i druge zavičaje ili čak druge države.  **2. RELJEF**  **Ishod aktivnosti:** snalazi se u zavičajnome prostoru prema glavnim i sporednim stranama svijeta; opisuje izgled zavičaja te ga uspoređuje s umanjenim prikazom; prepoznaje utjecaj promjene stajališta i vremenskih uvjeta na obzor; prepoznaje prostorna (reljefna) obilježja zavičaja koja uvjetuju način života ljudi; opisuje izgled zavičaja te ga uspoređuje s umanjenim prikazom.  **Opis aktivnosti:**  Učiteljica/učitelj upućuje učenike na promatranje fotografija na 32. stranici udžbenika. Učenici odgovaraju na pitanja uz fotografije i iznose svoje prijedloge. Učiteljica/učitelj ih navodi na opisivanje boja i što prepoznaju prema bojama.  Zatim učenici uspoređuju ono što su uočili u svojem zavičaju s trima fotografijama i definiraju kojem tipu zavičaja je njihov zavičaj najsličniji. Nakon opisivanja fotografija učiteljica/učitelj ih navodi na zaključivanje što je reljef.  Postavlja pitanje kako se reljef prikazuje na papiru. Zatim demonstrira prikazivanje reljefa s pomoću stiropora, spužve ili nepravilnog krumpira. Svaki izrezani sloj se opcrtava na ploči, od najvećeg do najmanjeg. Definiraju se SLOJNICE, učenike se navodi na uočavanje strme i blage padine uzvisine te njezinog vrha te na uočavanje istog u grafičkom prikazu na ploči (strme padine imaju guste slojnice koje se gotovo dodiruju, kod blagih padina su rijetke, udaljene jedna od druge). Učenicima se može spomenuti podatak da su nazivi reljefnih oblika uvjetovani nadmorskom visinom: 0 – 200 m nizine; 200 – 500 m brda; 500 – 1 000 m gore; preko 1 000 m planine.  **3. PRIKAZIVANJE RELJEFA NA PAPIRU**  **Ishod aktivnosti:** snalazi se u zavičajnome prostoru prema glavnim i sporednim stranama svijeta; opisuje izgled zavičaja te ga uspoređuje s umanjenim prikazom; prepoznaje utjecaj promjene stajališta i vremenskih uvjeta na obzor; prepoznaje prostorna (reljefna) obilježja zavičaja koja uvjetuju način života ljudi; opisuje izgled zavičaja te ga uspoređuje s umanjenim prikazom.  **Opis aktivnosti:**  Učiteljica/učitelj upućuje učenike u izradu prikaza reljefa na papiru. Učenici su pripremili stiropor, krumpir ili sl. već izrezan vodoravno na veći broj slojeva. Učenici izvode postupak koji je demonstriran u prethodnoj aktivnosti. Zatim boje slojeve odgovarajućim bojama. Kada se radovi izlože, učenici određuju padine (strme ili blage).    Zatim učenici rješavaju zadatke na 33. stranici udžbenika.  **4. ŠTO SMO NAUČILI?**  **Ishod aktivnosti:** opisuje izgled zavičaja te ga uspoređuje s umanjenim prikazom; prepoznaje utjecaj promjene stajališta i vremenskih uvjeta na obzor.  **Opis aktivnosti:**  Učenici rješavaju zadatke na listiću.  1. Reljef su sve \_\_\_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_\_\_\_\_\_\_ i \_\_\_\_\_\_\_\_\_\_\_\_\_\_\_ na Zemlji.  2. Kod prikazivanja reljefa na papiru, koriste se:  a) spojnice  b) slojnice.  3. Upiši na odgovarajuća mjesta: VRH, STRMA PADINA, BLAGA PADINA.  Zatim oboji slojeve bojama kojima prikazujemo reljef.  \_\_\_\_\_\_\_\_\_\_\_\_\_\_\_\_\_\_\_  \_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_  **NA PLOČI JE:**   |  | | --- | | **KAKO IZGLEDA RELJEF NA PAPIRU**  RELJEF - sve neravnine na Zemljinoj površini: nizine, uzvisine i udubine  Reljef na papiru - prikazuje se bojama  slojnice | | | | | Modul: PROSTOR OKO MENE  Jedinica: PLAN I GEOGRAFSKA KARTA  [**Objekt: KAKO SE ODREĐUJU BOJE NA GEOGRAFSKOJ KARTI?**](https://hr.izzi.digital/DOS/14184/13558.html#block-341528) | **OŠ HJ** A. 3. 1. Učenik razgovara i govori tekstove jednostavne strukture.  **OŠ LK** A. 3. 2. Učenik demonstrira fine motoričke vještine upotrebom različitih likovnih materijala i postupaka u vlastitom likovnom izražavanju.  **IKT** A. 2. 1. Učenik prema savjetu odabire odgovarajuću digitalnu tehnologiju za obavljanje zadatka; A. 2. 2. Učenik se samostalno koristi njemu poznatim uređajima i programima.  **UKU** A. 2. 2. 2. Primjena strategija učenja i rješavanje problema: Učenik primjenjuje strategije učenja i rješava probleme u svim područjima učenja uz praćenje i podršku učitelja. |