**PRIJEDLOG PRIPREME ZA IZVOĐENJE NASTAVE PRIRODE I DRUŠTVA**

|  |  |  |  |  |  |
| --- | --- | --- | --- | --- | --- |
| IME I PREZIME: | | RAZRED: 3. | REDNI BROJ SATA: 14. | | |
| PREDMETNO PODRUČJE: | PRIRODA I DRUŠTVO | | | | |
| DOMENA: | ORGANIZIRANOST SVIJETA OKO NAS: PROMJENE I ODNOSI | | | | |
| NASTAVNI SADRŽAJ: | Kako izgleda reljef na papiru; PIV | | | | |
| ISHODI: | **PID OŠ A. 3. 3. Učenik zaključuje o organiziranosti lokalne zajednice, uspoređuje prikaze različitih prostora.**imenuje strane svijeta  - opisuje izgled zavičaja te ga uspoređuje s umanjenim prikazom  **PID OŠ B. 3. 4. Učenik se snalazi u prostoru, tumači plan mjesta i kartu zavičaja, izrađuje plan neposrednoga okružja i zaključuje o povezanosti prostornih obilježja zavičaja i načina života ljudi.**  - snalazi se u zavičajnome prostoru prema glavnim i sporednim stranama svijeta  - prepoznaje utjecaj promjene stajališta i vremenskih uvjeta na obzor  - prepoznaje utjecaj promjene stajališta i vremenskih uvjeta na obzor  - prepoznaje prostorna (reljefna) obilježja zavičaja koja uvjetuju način života ljudi | | | | |
| NASTAVNE SITUACIJE | | | | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA | |
| **1. UPUTE ZA IGRU *POTRAGA ZA SKRIVENIM POJMOVIMA***  Ishod aktivnosti: imenuje strane svijeta; snalazi se u prostoru prema glavnim i sporednim stranama svijeta; prepoznaje utjecaj promjene stajališta i vremenskih uvjeta na obzor.  **Opis aktivnosti:**  Učiteljica/učitelj najavljuje POTRAGU ZA SKRIVENIM POJMOVIMA. Dijeli učenike u tri skupine te svakoj skupini daje papir na koji će crtati svoje kretanja. Zadatak je pronaći sve zadane pojmove, crtajući na papiru kojim putem su se kretali i na kojim znakovima su pronašli zadane pojmove, te od tih pojmova asocijacijom stvoriti skriveni pojam – rješenje. Pritom trebaju na papiru označiti strane svijeta i uskladiti sa stvarnim položajem strana svijeta.  Aktivnost se može provesti na otvorenom ili u učionici. Prije početka sata potrebno je pozicionirati znakove koje su učenici izradili na 11. satu (Plan mjesta – čitam simbole i snalazim se, PV) te sakriti zadatke (npr. znak benzinske crpke je zalijepljen na zidu, a pojam se krije ispod njega, ili znak hitne pomoći se nalazi na klupi, a pojam je skriven ispod klupe).  Primjer razmještaja znakova i strana svijeta u učionici (klupe i ormari predstavljaju zgrade ili kuće):    PRIMJERI ZNAKOVA I POJMOVA ZA SVAKU SKUPINU:  UZVISINA, UDUBINA, NIZINA (rješenje: RELJEF)  VRH, PADINE, PODNOŽJE (rješenje: UZVISINA)  ZELENA, ŽUTA, SMEĐA (rješenje: BOJE RELJEFA)  PRVA SKUPINA: Polazno mjesto je sjeveroistok učionice. Krenite prema jugu do kraja, a zatim prema zapadu do kraja. Tu se krije prvi pojam. Zatim krenite u pravcu sjevera i tražite most. Prijeđite ga i nastavite prema istoku, tamo se krije drugi pojam. Treći je pojam skriven na trajektnom pristaništu.  DRUGA SKUPINA: Polazno mjesto je jugoistok učionice. Krenite do dvorca, a zatim uz lijevu stranu dvorca na zapad. Pokraj prvog znaka krije se pojam. Zatim krenite na sjeverozapad do kraja i nastavite prema istoku. Ispred vas nalazi se drugi znak, tu se krije drugi pojam. Treći je pojam skriven na benzinskoj postaji.  TREĆA SKUPINA: Polazno mjesto je jugozapad učionice. Krenite prema sjeveru. Prije trajektnog pristaništa naići ćete s desne strane na znak. Tu se krije pojam. Zatim krenite na istok do kraja, zatim na jug. Na južnoj je strani drugi znak, tu se krije drugi pojam. Treći je pojam skriven u dvorcu.  Iz predloženog primjera trebale bi nastati skice kretanja kao što je prikazana za prvu skupinu.    **2. POTRAGA ZA SKRIVENIM POJMOVIMA**  **Ishod aktivnosti:** imenuje strane svijeta; snalazi se u prostoru prema glavnim i sporednim stranama svijeta; prepoznaje utjecaj promjene stajališta i vremenskih uvjeta na obzor.  **Opis aktivnosti:**  Učenici izvode zadatak. Kada završe, svaka skupina čita svoje pronađene pojmove te na osnovi asocijacije izvodi skriveni pojam.  Učenike se potiče na kratku analizu provedene aktivnosti – što im je bilo teško/lako, na što su morali paziti…  **3. PONOVIMO**  **Ishod aktivnosti:** snalazi se u zavičajnome prostoru prema glavnim i sporednim stranama svijeta; opisuje izgled zavičaja te ga uspoređuje s umanjenim prikazom; prepoznaje utjecaj promjene stajališta i vremenskih uvjeta na obzor; prepoznaje prostorna (reljefna) obilježja zavičaja koja uvjetuju način života ljudi; opisuje izgled zavičaja te ga uspoređuje s umanjenim prikazom.  **Opis aktivnosti:** Učiteljica/učitelj upućuje učenike na rješavanje zadataka na 34. i 35. stranici udžbenika.  **NA PLOČI JE:**   |  | | --- | | **POTRAGA ZA SKRIVENIM POJMOVIMA**  UZVISINA, UDUBINA, NIZINA RELJEF  VRH, PADINE, PODNOŽJE UZVISINA  ZELENA, ŽUTA, SMEĐA BOJE RELJEFA | | | | | Modul: PROSTOR OKO MENE  Jedinica: PLAN I GEOGRAFSKA KARTA  [**Objekt: KAKO SE ODREĐUJU BOJE NA GEOGRAFSKOJ KARTI?**](https://hr.izzi.digital/DOS/14184/13558.html#block-341528) | **OŠ HJ** A. 3. 1. Učenik razgovara i govori tekstove jednostavne strukture.  **OŠ LK** A. 3. 2. Učenik demonstrira fine motoričke vještine upotrebom različitih likovnih materijala i postupaka u vlastitom likovnom izražavanju.  **IKT** A. 2. 1. Učenik prema savjetu odabire odgovarajuću digitalnu tehnologiju za obavljanje zadatka; A. 2. 2. Učenik se samostalno koristi njemu poznatim uređajima i programima.  **UKU** A. 2. 2. 2. Primjena strategija učenja i rješavanje problema: Učenik primjenjuje strategije učenja i rješava probleme u svim područjima učenja uz praćenje i podršku učitelja. | |