**PRIJEDLOG PRIPREME ZA IZVOĐENJE NASTAVE PRIRODE I DRUŠTVA**

|  |  |  |  |  |  |
| --- | --- | --- | --- | --- | --- |
| IME I PREZIME: | | RAZRED: 3. | REDNI BROJ SATA: 15. | | |
| PREDMETNO PODRUČJE: | PRIRODA I DRUŠTVO | | | | |
| DOMENA: | ORGANIZIRANOST SVIJETA OKO NAS: PROMJENE I ODNOSI | | | | |
| NASTAVNI SADRŽAJ: | Geografska karta; O | | | | |
| ISHODI: | **PID OŠ A. 3. 3. Učenik zaključuje o organiziranosti lokalne zajednice, uspoređuje prikaze različitih prostora.**  - imenuje strane svijeta  - primjenjuje pravila organizacije i označavanja prostora u izradi ili korištenju plana mjesta, čitanju geografske karte (tumač znakova, prikaz simbolima na planu mjesta i geografskoj karti, piktogrami i sl.)  - opisuje izgled zavičaja te ga uspoređuje s umanjenim prikazom  **PID OŠ B. 3. 4. Učenik se snalazi u prostoru, tumači plan mjesta i kartu zavičaja, izrađuje plan neposrednoga okružja i zaključuje o povezanosti prostornih obilježja zavičaja i načina života ljudi.**  - snalazi se u zavičajnome prostoru prema glavnim i sporednim stranama svijeta  - prepoznaje utjecaj promjene stajališta i vremenskih uvjeta na obzor  - čita i tumači plan mjesta prema tumaču znakova (legendi) | | | | |
| NASTAVNE SITUACIJE | | | | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA | |
| **1. UMANJUJEMO**  **Ishod aktivnosti:** opisuje izgled zavičaja te ga uspoređuje s umanjenim prikazom; snalazi se u zavičajnome prostoru prema glavnim i sporednim stranama svijeta.  **Opis aktivnosti:**  Učiteljica/učitelj pita učenike koje bi predmete mogli nacrtati u bilježnicu u njihovoj prirodnoj veličini. Učenici nabrajaju predmete (šiljilo, gumica, olovka, kovanica, naočale, kreda…). Zatim ih pita koje predmete ne mogu nacrtati u bilježnicu u prirodnoj veličini, učenici ih nabrajaju. Na kraju ih pita kako bi ipak mogli sve te predmete nacrtati na jednu stranicu bilježnice, učenici zaključuju da ih treba smanjiti. Upućuje učenike na 36. stranicu udžbenika na kojoj će nacrtati šiljilo u prirodnoj veličini, a zatim školsku torbu u smanjenoj veličini.  Učiteljica/učitelj kaže učenicima da će im pokazati jednu vrstu crteža/slike na koju je smješten cijeli svijet i pita ih znaju li kako je to moguće. Nakon učeničkih pretpostavki i odgovora, pokazuje im geografsku kartu svijeta.  **2. GEOGRAFSKA KARTA**  **Ishod aktivnosti:** imenuje strane svijeta; primjenjuje pravila organizacije i označavanja prostora u izradi ili korištenju plana mjesta, čitanju geografske karte (tumač znakova, prikaz simbolima na planu mjesta i geografskoj karti, piktogrami i sl.); opisuje izgled zavičaja te ga uspoređuje s umanjenim prikazom; snalazi se u zavičajnome prostoru prema glavnim i sporednim stranama svijeta; prepoznaje utjecaj promjene stajališta i vremenskih uvjeta na obzor.  **Opis aktivnosti:**  U komunikacijskoj situaciji učiteljica/učitelj pitanjima usmjerava pozornost učenika: Što je prikazano na karti? Što prepoznajete i po čemu? Što vam je na karti nepoznato ili neobično? Potiče učenike na razmišljanje kako karte nastaju. Učenici iznose svoje ideje i pretpostavke te zaključuju da je potrebno snimiti zemlju iz zraka, a zatim fotografirano prikazati bojama i drugim dogovorenim znakovima.  Pita učenike zna li netko gdje je naša domovina na karti te ju pokazuje učenicima. Zatim pokazuje drugu geografsku kartu – kartu Republike Hrvatske. Uspoređuju obje karte i zaključuju da je na objema kartama prikazani prostor umanjen te da je veće umanjenje na karti svijeta. Uočavaju da je na karti reljef prikazan bojama te definiraju geografsku kartu kao umanjeni prikaz nekog dijela Zemljine površine. Učiteljica/učitelj pita učenike: Što je plan mjesta? U čemu je razlika između plana i karte? Možemo li napraviti plan Hrvatske ili plan svijeta? Objasnite.  Učiteljica/učitelj usmjerava pažnju učenika na tumač znakova tj. legendu. Učenici promatraju i čitaju legendu te zaključuju čemu ona služi. Potiče učenike da na karti uoče oznake i pokušaju zaključiti ili pročitati iz legende njihovo značenje (npr. granice, naselja…).  Komunikacijska situacija: Na kartama je položaj strana svijeta uvijek definiran tako da je sjever gore. Pokazuje učenicima na karti Osijek, Šibenik i Zagreb. U kojem pravcu se trebamo kretati ako iz Osijeka putujemo u Zagreb? U kojem pravcu se krećemo ako putujemo iz Šibenika u Zagreb? Učenici uočavaju važnost snalaženja na karti prema stranama svijeta. Kome su karte korisne? Koja se zanimanja ljudi koriste kartama? (vozači, vojska, moreplovci, planinari…) Za što su nama korisne? (za planiranje putovanja…).  **3. USPOREĐUJEMO: GEOGRAFSKA KARTA I PLAN MJESTA**  **Ishod aktivnosti:** imenuje strane svijeta; primjenjuje pravila organizacije i označavanja prostora u izradi ili korištenju plana mjesta, čitanju geografske karte (tumač znakova, prikaz simbolima na planu mjesta i geografskoj karti, piktogrami i sl.); opisuje izgled zavičaja te ga uspoređuje s umanjenim prikazom; snalazi se u zavičajnome prostoru prema glavnim i sporednim stranama svijeta; prepoznaje utjecaj promjene stajališta i vremenskih uvjeta na obzor.  **Opis aktivnosti:**  Komunikacijska situacija: Razmislite, kada ćemo koristiti plan mjesta, a kada geografsku kartu? Što im je zajedničko, a po čemu se razlikuju? Podatke upisuju u Vennov dijagram u bilježnice.  Na 38. stranici udžbenika promatraju druge vrste karata (učiteljica/učitelj može pokazati neke vrste karata) i uočavaju da postoje karte koje se izrađuju ciljano za određene namjene.  **4. ŠTO SMO NAUČILI?**  **Ishod aktivnosti:** imenuje strane svijeta; primjenjuje pravila organizacije i označavanja prostora u izradi ili korištenju plana mjesta, čitanju geografske karte (tumač znakova, prikaz simbolima na planu mjesta i geografskoj karti, piktogrami i sl.); opisuje izgled zavičaja te ga uspoređuje s umanjenim prikazom; snalazi se u zavičajnome prostoru prema glavnim i sporednim stranama svijeta; prepoznaje utjecaj promjene stajališta i vremenskih uvjeta na obzor.  **Opis aktivnosti:**  Učenici odgovaraju na pitanja u udžbeniku u rubrici *I mene se pita.*  Zatim na karti pronalaze zadano: Pronađi grad Zadar. Gdje je smješten? Grad Vukovar nalazi se na krajnjem istoku – pronađi ga. Kakav je reljef toga područja? Pronađi neke rijeke, jezera, planine…  **NA PLOČI JE:**   |  | | --- | | GEOGRAFSKA KARTA  Geografska karta – umanjeni prikaz nekog dijela Zemljine površine (kraja, države, svijeta)  - prikazuje veći prostor od plana mjesta  Tumač znakova ili legenda  Mjerilo  Vrste karata: reljefna, edukativna, autokarta | | | | | Modul: PROSTOR OKO MENE  Jedinica: PLAN I GEOGRAFSKA KARTA  [**Objekt: GEOGRAFSKA KARTA**](https://hr.izzi.digital/DOS/14184/13558.html#block-341511)  Modul: PROSTOR OKO MENE  Jedinica: PLAN I GEOGRAFSKA KARTA  [**Objekt: POGLED IZ ZRAKA**](https://hr.izzi.digital/DOS/14184/13558.html#block-341532)  Modul: PROSTOR OKO MENE  Jedinica: PLAN I GEOGRAFSKA KARTA  [**Objekt: PLAN I KARTA – SLIČNI, A RAZLIČITI**](https://hr.izzi.digital/DOS/14184/13558.html#block-341532) | **OŠ HJ** A. 3. 1. Učenik razgovara i govori tekstove jednostavne strukture.  **IKT** A. 2. 1. Učenik prema savjetu odabire odgovarajuću digitalnu tehnologiju za obavljanje zadatka; A. 2. 2. Učenik se samostalno koristi njemu poznatim uređajima i programima.  **UKU** A. 2. 2. 2. Primjena strategija učenja i rješavanje problema: Učenik primjenjuje strategije učenja i rješava probleme u svim područjima učenja uz praćenje i podršku učitelja; B. 2. 1. 1. Planiranje: Uz podršku učitelja učenik određuje ciljeve učenja, odabire pristup učenju te planira učenje; B. 2. 2. 2. Praćenje: Na poticaj učitelja učenik prati svoje učenje i napredovanje tijekom učenja;  B. 2. 4. 4. Samovrednovanje/samoprocjena: Na poticaj učitelja, ali i samostalno, učenik samovrednuje proces učenja i svoje rezultate te procjenjuje ostvareni napredak. | |