**PRIJEDLOG PRIPREME ZA IZVOĐENJE NASTAVE PRIRODE I DRUŠTVA**

|  |  |  |  |  |  |
| --- | --- | --- | --- | --- | --- |
| IME I PREZIME: | | RAZRED: 3. | REDNI BROJ SATA: 16. | | |
| PREDMETNO PODRUČJE: | PRIRODA I DRUŠTVO | | | | |
| DOMENA: | ORGANIZIRANOST SVIJETA OKO NAS: PROMJENE I ODNOSI | | | | |
| NASTAVNI SADRŽAJ: | Geografska karta; PIV | | | | |
| ISHODI: | **PID OŠ A. 3. 3. Učenik zaključuje o organiziranosti lokalne zajednice, uspoređuje prikaze različitih prostora.**  - imenuje strane svijeta  - primjenjuje pravila organizacije i označavanja prostora u izradi ili korištenju plana mjesta, čitanju geografske karte (tumač znakova, prikaz simbolima na planu mjesta i geografskoj karti, piktogrami i sl.)  - opisuje izgled zavičaja te ga uspoređuje s umanjenim prikazom  **PID OŠ B. 3. 4. Učenik se snalazi u prostoru, tumači plan mjesta i kartu zavičaja, izrađuje plan neposrednoga okružja i zaključuje o povezanosti prostornih obilježja zavičaja i načina života ljudi.**  - snalazi se u zavičajnome prostoru prema glavnim i sporednim stranama svijeta  - prepoznaje utjecaj promjene stajališta i vremenskih uvjeta na obzor  - čita i tumači plan mjesta prema tumaču znakova (legendi) | | | | |
| NASTAVNE SITUACIJE | | | | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. PONOVIMO; GOOGLE EARTH**  **Ishod aktivnosti:** opisuje izgled zavičaja te ga uspoređuje s umanjenim prikazom; snalazi se u zavičajnome prostoru prema glavnim i sporednim stranama svijeta; prepoznaje utjecaj promjene stajališta i vremenskih uvjeta na obzor.  **Opis aktivnosti:**  Učiteljica/učitelj s pomoću aplikacije Google Earth pokazuje prikaz Zemlje, zatim upisuje adresu škole i učenici gledaju kako se prikaz približava do zadane lokacije. Potiče učenike da pokušaju prepoznati neke objekte u blizini škole na tom prikazu. Zatim prikazuje udaljavanje od Zemljine površine do prikaza cijele Zemlje i pita učenike kako nastaje karta.  Zatim upućuje učenike na rješavanje 1. zadatka na 39. stranici udžbenika. Nakon provjere najavljuje ponavljanje o geografskoj karti i vježbanje snalaženja na njoj.  **2. RAD S RADNIM DIJELOM UDŽBENIKA I S KARTOM**  **Ishod aktivnosti:** imenuje strane svijeta; primjenjuje pravila organizacije i označavanja prostora u izradi ili korištenju plana mjesta, čitanju geografske karte (tumač znakova, prikaz simbolima na planu mjesta i geografskoj karti, piktogrami i sl.); opisuje izgled zavičaja te ga uspoređuje s umanjenim prikazom; snalazi se u zavičajnome prostoru prema glavnim i sporednim stranama svijeta; prepoznaje utjecaj promjene stajališta i vremenskih uvjeta na obzor.  **Opis aktivnosti:**  Učiteljica/učitelj ponavlja s učenicima sadržaje s prethodnog sata koristeći se geografskom kartom: Kako se obilježavaju strane svijeta na karti? Što je legenda i što iz nje saznajemo? Objasnite što je mjerilo i kako s pomoću njega možemo izračunati udaljenosti. Koje je značenje boja na karti? Protumačite oznake na karti. Pročitajte nazive mjesta, voda, uzvisina. Uočite granice i susjedne zemlje. Pronađite na karti označene autoceste.  Učenici zadano traže na svojim kartama. Zatim rješavaju 2. i 3. zadatak (u 3. zadatku učenici precrtavaju granice RH na prozirni papir).  **3. USPOREĐUJEMO: GEOGRAFSKA KARTA I PLAN MJESTA**  **Ishod aktivnosti:** imenuje strane svijeta; primjenjuje pravila organizacije i označavanja prostora u izradi ili korištenju plana mjesta, čitanju geografske karte (tumač znakova, prikaz simbolima na planu mjesta i geografskoj karti, piktogrami i sl.); opisuje izgled zavičaja te ga uspoređuje s umanjenim prikazom; snalazi se u zavičajnome prostoru prema glavnim i sporednim stranama svijeta; prepoznaje utjecaj promjene stajališta i vremenskih uvjeta na obzor.  **Opis aktivnosti:**  Učenici rješavaju 4. i 5. zadatak na 41. stranici udžbenika. Zatim u manjim skupinama izrađuju plakat prema 6. zadatku (mogu raditi na tzv. slijepoj karti).  **NA PLOČI JE:**   |  | | --- | | VJEŽBAMO  Prikaz Google Earth-a | | | | | Modul: PROSTOR OKO MENE  Jedinica: PLAN I GEOGRAFSKA KARTA  [**Objekt: GEOGRAFSKA KARTA**](https://hr.izzi.digital/DOS/14184/13558.html#block-341511)  Modul: PROSTOR OKO MENE  Jedinica: PLAN I GEOGRAFSKA KARTA  [**Objekt: POGLED IZ ZRAKA**](https://hr.izzi.digital/DOS/14184/13558.html#block-341532)  Modul: PROSTOR OKO MENE  Jedinica: PLAN I GEOGRAFSKA KARTA  [**Objekt: PLAN I KARTA – SLIČNI, A RAZLIČITI**](https://hr.izzi.digital/DOS/14184/13558.html#block-341532) | **OŠ HJ** A. 3. 1. Učenik razgovara i govori tekstove jednostavne strukture.  **IKT** A. 2. 1. Učenik prema savjetu odabire odgovarajuću digitalnu tehnologiju za obavljanje zadatka; A. 2. 2. Učenik se samostalno koristi njemu poznatim uređajima i programima.  **UKU** A. 2. 2. 2. Primjena strategija učenja i rješavanje problema: Učenik primjenjuje strategije učenja i rješava probleme u svim područjima učenja uz praćenje i podršku učitelja; B. 2. 1. 1. Planiranje: Uz podršku učitelja učenik određuje ciljeve učenja, odabire pristup učenju te planira učenje; B. 2. 2. 2. Praćenje: Na poticaj učitelja učenik prati svoje učenje i napredovanje tijekom učenja. |