**PRIJEDLOG PRIPREME ZA IZVOĐENJE NASTAVE PRIRODE I DRUŠTVA**

|  |  |  |  |  |  |
| --- | --- | --- | --- | --- | --- |
| IME I PREZIME: | | RAZRED: 3. | REDNI BROJ SATA: 19. | | |
| PREDMETNO PODRUČJE: | PRIRODA I DRUŠTVO | | | | |
| DOMENA: | ORGANIZIRANOST SVIJETA OKO NAS: PROMJENE I ODNOSI | | | | |
| NASTAVNI SADRŽAJ: | Vrijeme – prošlost, sadašnjost, budućnost; O | | | | |
| ISHODI: | PID OŠ A. 3. 2. Učenik prikazuje vremenski slijed događaja i procjenjuje njihovu važnost.  - prikazuje vremenski slijed događaja na vremenskoj crti ili lenti vremena (desetljeće u životu učenika i njegove obitelji, stoljeće i tisućljeće na primjeru kulturno-povijesnih spomenika koje učenici mogu neposredno promatrati, važniji događaji i sl.) i procjenjuje njihovu važnost  **PID OŠ B. 3. 3. Učenik se snalazi u promjenama i odnosima tijekom vremenskih ciklusa te analizira povezanost vremenskih ciklusa s događajima i važnim osobama u zavičaju.**  - uspoređuje prošlost i sadašnjost i predviđa promjene i odnose u budućnosti  - raspravlja o utjecaju događaja, osoba i promjena na sadašnji i budući život čovjeka | | | | |
| NASTAVNE SITUACIJE | | | | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. SAMOPROCJENA**  **Ishod aktivnosti:** (MPT)razvija osobne potencijale; opisuje svoje interese i očekivanja; povezuje uloženi trud i uspjeh; raspravlja o utjecaju događaja, osoba i promjena na sadašnji i budući život čovjeka.  **Opis aktivnosti:**  Učiteljica/učitelj potiče komunikacijsku situaciju o poznavanju teme *Putujem kroz vrijeme*. Upućuje učenike na čitanje ishoda na 44. stranici udžbenika te na ispunjavanje tablice procjene poznavanja teme na 45. stranici.  **2. IZ NAŠE PROŠLOSTI**  **Ishod aktivnosti:** uspoređuje prošlost i sadašnjost i predviđa promjene i odnose u budućnosti; raspravlja o utjecaju događaja, osoba i promjena na sadašnji i budući život čovjeka.  **Opis aktivnosti:**  Učenici su na sat donijeli fotografije i predmete iz prošlosti njihove obitelji. Učiteljica/učitelj potiče učenike da opisuju što su donijeli i procjene kojem vremenu pripadaju: Kada su nastale fotografije? Kada su nastali predmeti? Po čemu se razlikuju od današnjih fotografija/predmeta? Učiteljica/učitelj pokazuje zajedničku fotografiju iz 1. razreda. Pita učenike kako znaju da je ta fotografija iz prošlosti, po čemu zaključuju. Potiče ih na pričanje kako bi njihova fotografija mogla izgledati za 5 ili 10 godina, što će se promijeniti.  Zatim pokazuje fotografije (ili stvarne predmete) glačala iz prošlosti i sadašnjosti. Potiče učenike na uspoređivanje, određivanje vremena kojem pripadaju te što iz toga možemo saznati (npr. staro glačalo nema kabel, jer se koristilo u vrijeme kada el. energija nije bila uvedena u kućanstva…). Pita ih kakvim zamišljaju glačalo budućnosti.  **3. PROŠLOST, SADAŠNJOST, BUDUĆNOST**  **Ishod aktivnosti:** prikazuje vremenski slijed događaja na vremenskoj crti ili lenti vremena (desetljeće u životu učenika i njegove obitelji, stoljeće i tisućljeće na primjeru kulturno-povijesnih spomenika koje učenici mogu neposredno promatrati, važniji događaji i sl.) i procjenjuje njihovu važnost; uspoređuje prošlost i sadašnjost i predviđa promjene i odnose u budućnosti; raspravlja o utjecaju događaja, osoba i promjena na sadašnji i budući život čovjeka.  **Opis aktivnosti:**  Učiteljica/učitelj pita učenike koje događaje pamte iz svoje prošlosti. Učenici opisuju događaje, a učiteljica/učitelj ih bilježi na ploči kronološkim redom uz pomoć učenika (bez definiranja godina, npr. učenik A je naučio plivati prošle godine, a učenik B je dobio brata prije 4 godine – što je bilo prije, a što poslije).  Primjer zapisa:  Sandro je osvojio medalju.  Ana je naučila plivati.  Marko je  prohodao.  DANAS  Zatim navode primjere iz sadašnjosti (idu u 2. razred, sada imaju sat PID…) i opisuju kakav utjecaj sadašnji događaji mogu imati na one koji dolaze (npr. sve što dobro nauče sada, olakšat će im učenje kasnije i sl.). Na kraju navode događaje koje očekuju da će im se dogoditi u budućnosti. Zaključuju kojim slijedom vrijeme teče te što su prošlost, sadašnjost i budućnost.  Na kraju ove aktivnosti učiteljica/učitelj upućuje učenike na razvrstavanje fotografija u prošlost, sadašnjost i budućnost putem online igre <https://learningapps.org/display?v=psghq71t518>  **4. VREMENSKA KAPSULA**  **Ishod aktivnosti:** uspoređuje prošlost i sadašnjost i predviđa promjene i odnose u budućnosti;  raspravlja o utjecaju događaja, osoba i promjena na sadašnji i budući život čovjeka.  **Opis aktivnosti:**  Učiteljica/učitelj potiče učenike na razmišljanje što očekuju da će im se dogoditi do kraja 2. razreda. Upoznaje ih s vremenskom kapsulom – nekim predmetom u koji se pohranjuju zapisi o sadašnjem vremenu ili predmeti iz sadašnjosti, kako bismo ostavili trag vremena. Najavljuje im da će napraviti malo drukčiju vremensku kapsulu – učenici će, svatko na svoj papir, zapisati svoja predviđanja događaja u narednih nekoliko mjeseci (učiteljica/učitelj će precizno odrediti vrijeme) i spremiti ih u jednu zajedničku kutiju (staklenku ili sl.). Vremensku će kapsulu otvoriti određenog dana i provjeriti koliko su uspješno predvidjeli događaje.  **NA PLOČI JE:**   |  | | --- | | **PROŠLOST, SADAŠNJOST, BUDUĆNOST**    PROŠLOST – vrijeme koje se dogodilo  SADAŠNJOST - vrijeme koje se događa  BUDUĆNOST – vrijeme koje će se dogoditi | | | | |  | **OŠ HJ** A. 3. 1. Učenik razgovara i govori tekstove jednostavne strukture; HJ A. 3. 4. Učenik piše vođenim pisanjem jednostavne tekstove u skladu s temom.  **OSR** A. 2. 3. Razvija osobne potencijale.  **IKT** A. 2. 2. Učenik se samostalno koristi njemu poznatim uređajima i programima; A. 2. 3. Učenik se odgovorno i sigurno koristi programima i uređajima.  **ODR** B. 2. 1. Objašnjava da djelovanje ima posljedice i rezultate. |