**PRIJEDLOG PRIPREME ZA IZVOĐENJE NASTAVE PRIRODE I DRUŠTVA**

|  |  |  |  |  |  |
| --- | --- | --- | --- | --- | --- |
| IME I PREZIME: | | RAZRED: 3. | REDNI BROJ SATA: 1. | | |
| PREDMETNO PODRUČJE: | PRIRODA I DRUŠTVO | | | | |
| DOMENA: | PROMJENE I ODNOSI; POJEDINAC I DRUŠTVO | | | | |
| NASTAVNI SADRŽAJ: | I ja sam dio zajednice, O | | | | |
| ISHODI: | **PID OŠ B. 3. 1. Učenik raspravlja o važnosti odgovornoga odnosa prema sebi, drugima i prirodi.**  - odgovorno se ponaša prema sebi, drugima, svome zdravlju i zdravlju drugih osoba  - prepoznaje važnost okružja za očuvanje tjelesnoga, ali i mentalnog zdravlja (obitelj, prijatelji)  PID OŠ C. 3. 2. Učenik raspravlja o utjecaju pravila, prava i dužnosti na pojedinca i zajednicu.  - raspravlja o pravilima i dužnostima te posljedicama za njihovo nepoštivanje  - ispunjava dužnosti u razredu i školi  - istražuje odnose i ravnotežu između prava i dužnosti te uzroke i posljedice svojih postupaka u poštivanju prava drugih  - raspravlja o ljudskim pravima i pravima djece  - uvažava različitosti i razvija osjećaj tolerancije  - predlaže načine mirnoga rješavanja problema | | | | |
| NASTAVNE SITUACIJE | | | | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. SAMOPROCJENA**  **Ishod aktivnosti:** odgovorno se ponaša prema sebi, drugima, svome zdravlju i zdravlju drugih osoba; prepoznaje važnost okružja za očuvanje tjelesnoga, ali i mentalnog zdravlja (obitelj, prijatelji).  **Opis aktivnosti:**  Učiteljica/učitelj potiče komunikacijsku situaciju s učenicima o njihovim očekivanjima za kvalitetno i poticajno radno okruženje: Kako možeš doprinijeti ugodnijem radu? Kako možeš poticati i pomagati prijateljima u razrednom odjelu? Kako se trebamo ponašati da se svi osjećaju ugodno? Zatim upućuje učenike na čitanje teksta *Moći ću* u udžbeniku na 6. stranici te samoprocjenu na 7. stranici (prvih sedam navoda). Po završetku rada učenika pita ih tko želi prokomentirati svoju samoprocjenu, na čemu trebaju poraditi, a u čemu su uspješni.  **2. AKTIVNO PREDSTAVLJAM SVOJU ŠKOLU**  Ishod aktivnosti: raspravlja o pravilima i dužnostima te posljedicama za njihovo nepoštivanje; ispunjava dužnosti u razredu i školi; istražuje odnose i ravnotežu između prava i dužnosti te; uzroke i posljedice svojih postupaka u poštivanju prava drugih; raspravlja o ljudskim pravima i pravima djece; uvažava različitosti i razvija osjećaj tolerancije; predlaže načine mirnoga rješavanja problema  **Opis aktivnosti:**  Učiteljica/učitelj dijeli učenike u četiri skupine. Svaka će skupina pročitati jedan od četiri dijela nastavne jedinice u udžbeniku na 8. i 9. stranici: Predstavljam, Predlažem, Prihvaćam i Pomažem. U skupini će razgovarati o pročitanom, pronaći odgovore na postavljena pitanja u tekstu, ponuditi nove ideje/rješenja i napraviti sažetak u obliku umne mape.  **3. PREZENTIRANJE**  Ishod aktivnosti: raspravlja o pravilima i dužnostima te posljedicama za njihovo nepoštivanje; ispunjava dužnosti u razredu i školi; istražuje odnose i ravnotežu između prava i dužnosti te; uzroke i posljedice svojih postupaka u poštivanju prava drugih; raspravlja o ljudskim pravima i pravima djece; uvažava različitosti i razvija osjećaj tolerancije; predlaže načine mirnoga rješavanja problema.  **Opis aktivnosti:**  Svaka skupina prezentira svoj uradak. Ostali učenici slušaju i uključuju se u raspravu - postavljaju pitanja, predlažu, dopunjuju, pohvaljuju rad skupine.  **4. NAUČILI SMO**  **Ishod aktivnosti:** odgovorno se ponaša prema sebi, drugima, svome zdravlju i zdravlju drugih osoba; prepoznaje važnost okružja za očuvanje tjelesnoga, ali i mentalnog zdravlja (obitelj, prijatelji).  **Opis aktivnosti:**  Učenici odgovaraju na pitanja iz rubrike *I mene se pita* na 9. stranici udžbenika. Promatraju grafički prikaz na dnu 9. stranice i izvode zaključak o povezanosti uspjeha neke zajednice s brojem aktivnih članova.  Domaća zadaća: Navesti i objasniti primjer neke uspješne zajednice.  **NA PLOČI JE:**   |  |  |  |  |  |  |  |  |  |  |  |  |  |  |  |  |  | | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | | I JA SAM DIO ZAJEDNICE   |  |  |  |  | | --- | --- | --- | --- | | PREDSTAVLJAM | PREDLAŽEM | PRIHVAĆAM | POMAŽEM | |  |  |  |  | |  |  |  |  | |  |  |  |  | | |  | | | | | Modul: I JA SAM DIO ZAJEDNICE  Jedinica: AKTIVNO PREDSTAVLJAM SEBE I ZAJEDNICU  [**Objekt: BIRAM DOBRO**](https://hr.izzi.digital/DOS/14184/13555.html#block-198152)  Modul: I JA SAM DIO ZAJEDNICE  Jedinica: AKTIVNO PREDSTAVLJAM SEBE I ZAJEDNICU  [**Objekt: VIJEĆE UČENIKA**](https://hr.izzi.digital/DOS/14184/13555.html#block-198162) | **OSR** A. 2. 1. Razvija sliku o sebi; A. 2. 3. Razvija osobne potencijale; B. 2. 1. Opisuje i uvažava potrebe i osjećaje drugih; B. 2. 4. Suradnički uči i radi u timu; C. 2. 2. Prihvaća i obrazlaže važnost društvenih normi i pravila; C. 2. 3. Pridonosi razredu i školi.  **ODR** B. 2. 1. Objašnjava da djelovanje ima posljedice i rezultate; C. 2. 1. Solidaran je i empatičan u odnosu prema ljudima i drugim živim bićima; C. 2. 2. Razlikuje osobnu od opće dobrobiti. |