**PRIJEDLOG PRIPREME ZA IZVOĐENJE NASTAVE PRIRODE I DRUŠTVA**

|  |  |  |  |  |
| --- | --- | --- | --- | --- |
| IME I PREZIME: | | RAZRED: 3. | REDNI BROJ SATA: 21. | |
| PREDMETNO PODRUČJE: | PRIRODA I DRUŠTVO | | | |
| DOMENA: | ORGANIZIRANOST SVIJETA OKO NAS: PROMJENE I ODNOSI | | | |
| NASTAVNI SADRŽAJ: | Desetljeće; O | | | |
| ISHODI: | PID OŠ A. 3. 2. Učenik prikazuje vremenski slijed događaja i procjenjuje njihovu važnost.  - prikazuje vremenski slijed događaja na vremenskoj crti ili lenti vremena (desetljeće u životu učenika i njegove obitelji, stoljeće i tisućljeće na primjeru kulturno-povijesnih spomenika koje učenici mogu neposredno promatrati, važniji događaji i sl.) i procjenjuje njihovu važnost  **PID OŠ B. 3. 3. Učenik se snalazi u promjenama i odnosima tijekom vremenskih ciklusa te analizira povezanost vremenskih ciklusa s događajima i važnim osobama u zavičaju.**  - uspoređuje prošlost i sadašnjost i predviđa promjene i odnose u budućnosti  - raspravlja o utjecaju događaja, osoba i promjena na sadašnji i budući život čovjeka | | | |
| NASTAVNE SITUACIJE | | | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. SLAVIMO ROĐENDAN**  **Ishod aktivnosti:** uspoređuje prošlost i sadašnjost i predviđa promjene i odnose u budućnosti; raspravlja o utjecaju događaja, osoba i promjena na sadašnji i budući život čovjeka.  **Opis aktivnosti:**  Učiteljica/učitelj će povezati ovu aktivnost sa stvarnim proslavama rođendana učenika. Na početku će učenici izvlačiti predmete iz vrećice (baloni, svjećice, pokloni i sl.) i igrom asocijacije zaključiti da je tim predmetima zajednički pojam ROĐENDAN. Potiče komunikacijsku situaciju s učenicima o 10. rođendanu: Tko je već proslavio deseti rođendan? Tko će ga tek proslaviti i kada? Koji rođendan još pamtite? Po čemu? Koji su važni događaji su iza vas?  **2. DESETLJEĆE**  **Ishod aktivnosti:** prikazuje vremenski slijed događaja na vremenskoj crti ili lenti vremena (desetljeće u životu učenika i njegove obitelji, stoljeće i tisućljeće na primjeru kulturno-povijesnih spomenika koje učenici mogu neposredno promatrati, važniji događaji i sl.) i procjenjuje njihovu važnost; uspoređuje prošlost i sadašnjost i predviđa promjene i odnose u budućnosti; raspravlja o utjecaju događaja, osoba i promjena na sadašnji i budući život čovjeka.  **Opis aktivnosti:**  Učiteljica/učitelj upućuje učenike na rad s udžbenikom na 46. i 47. stranici. Promatraju lentu na kojoj je prikazano desetljeće, povezuju sa svojim životom i opisuju važne događaje iz svoje prošlosti. Učiteljica/učitelj navodi učenike na zaključivanje što je desetljeće i objašnjenje značenja riječi „desetljeće“ (deset ljeta).  Potiče učenike na povezivanje s matematikom: crtaju u bilježnice brojevnu crtu od 0 do 10 i označavaju brojeve, a zatim izvode zaključak da se i slijed nekog vremena, desetljeće, može prikazati crtom (vremenska crta ili lenta vremena) te da vrijednosti koje upisujemo na nju mogu biti numeričke i grafičke (brojevi, sličice i sl.)  **3. VJEŽBAMO**  **Ishod aktivnosti:** uspoređuje prošlost i sadašnjost i predviđa promjene i odnose u budućnosti;  raspravlja o utjecaju događaja, osoba i promjena na sadašnji i budući život čovjeka.  **Opis aktivnosti:**  Učiteljica/učitelj upućuje učenike na pitanja na 47. stranici udžbenika. Usmeno vježbaju usvajanje pojma desetljeće na različitim primjerima: U kojem je desetljeću tvoja mama? Koliko desetljeća ima tvoja baka? U kojem ćeš desetljeću biti za 7/25/48 godina?  **4. ŠTO SMO NAUČILI?**  **Ishod aktivnosti:** uspoređuje prošlost i sadašnjost i predviđa promjene i odnose u budućnosti;  raspravlja o utjecaju događaja, osoba i promjena na sadašnji i budući život čovjeka.  **Opis aktivnosti:**  Učenici rješavaju zadatak na listiću. Potrebno je složiti slijed crteža od 1. do 10. godine. Učenici izrezuju sličice i lijepe ih pravilnim redoslijedom na nacrtanu vremensku crtu desetljeća.  C:\Users\zagor_000\Desktop\1-tile.jpg  IZLAZNA KARTICA: udžbenik, 48. stranica, 1. i 2. zadatak  **NA PLOČI JE:**   |  | | --- | | **DESETLJEĆE**  DESETLJEĆE – vremensko razdoblje od 10 godina  0 1 2 3 4 5 6 7 8 9 10  VREMENSKA CRTA ili LENTA VREMENA | | | | Modul: PUTUJEM KROZ VRIJEME  Jedinica: DESETLJEĆE  [**Objekt: SLAVIMO ROĐENDANE**](https://hr.izzi.digital/DOS/14184/13560.html#block-199270)  Modul: PUTUJEM KROZ VRIJEME  Jedinica: DESETLJEĆE  [**Objekt: VAŽNI DOGAĐAJI**](https://hr.izzi.digital/DOS/14184/13560.html#block-199357)  Modul: PUTUJEM KROZ VRIJEME  Jedinica: DESETLJEĆE  [**Objekt: PUT ODRASTANJA**](https://hr.izzi.digital/DOS/14184/13560.html#block-199303) | **OŠ HJ** A. 3. 1. Učenik razgovara i govori tekstove jednostavne strukture; A. 3. 4. Učenik piše vođenim pisanjem jednostavne tekstove u skladu s temom.  **IKT** A. 2. 2. Učenik se samostalno koristi njemu poznatim uređajima i programima; A. 2. 3. Učenik se odgovorno i sigurno koristi programima i uređajima.  **ODR** B. 2. 1. Objašnjava da djelovanje ima posljedice i rezultate. |