**PRIJEDLOG PRIPREME ZA IZVOĐENJE NASTAVE PRIRODE I DRUŠTVA**

|  |  |  |  |  |  |
| --- | --- | --- | --- | --- | --- |
| IME I PREZIME: | | RAZRED: 3. | REDNI BROJ SATA: 23. | | |
| PREDMETNO PODRUČJE: | PRIRODA I DRUŠTVO | | | | |
| DOMENA: | ORGANIZIRANOST SVIJETA OKO NAS: PROMJENE I ODNOSI | | | | |
| NASTAVNI SADRŽAJ: | Moje desetljeće; izrada i vrednovanje praktičnog rada | | | | |
| ISHODI: | PID OŠ A. 3. 2. Učenik prikazuje vremenski slijed događaja i procjenjuje njihovu važnost.  - prikazuje vremenski slijed događaja na vremenskoj crti ili lenti vremena (desetljeće u životu učenika i njegove obitelji, stoljeće i tisućljeće na primjeru kulturno-povijesnih spomenika koje učenici mogu neposredno promatrati, važniji događaji i sl.) i procjenjuje njihovu važnost  **PID OŠ B. 3. 3. Učenik se snalazi u promjenama i odnosima tijekom vremenskih ciklusa te analizira povezanost vremenskih ciklusa s događajima i važnim osobama u zavičaju.**  - uspoređuje prošlost i sadašnjost i predviđa promjene i odnose u budućnosti  - raspravlja o utjecaju događaja, osoba i promjena na sadašnji i budući život čovjeka | | | | |
| NASTAVNE SITUACIJE | | | | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. PRIPREMA MATERIJALA I UPUTE ZA RAD**  **Ishod aktivnosti:** uspoređuje prošlost i sadašnjost i predviđa promjene i odnose u budućnosti; raspravlja o utjecaju događaja, osoba i promjena na sadašnji i budući život čovjeka.  **Opis aktivnosti:**  Učenici su za ovaj sat pripremili fotografije i podatke o važnim događajima iz svojega života od rođenja do danas.Učiteljica/učitelj upućuje učenike u pripremu radnih mjesta i materijala za rad. Objašnjava učenicima kako će izraditi plakat na kojem će prikazati svoje desetljeće s pomoću fotografija i teksta. Uz svaku godinu moguće je napisati više događaja u obliku naziva događaja ili kratke bilješke. Lentu na plakatu mogu izraditi crtanjem, kolažom i sl. Mogu je smjestiti okomito ili vodoravno, lijevo/u sredini/desno na papiru te, sukladno položaju lente, lijepe i upisuju podatke u prostor ispod/iznad ili lijevo/desno. Na plakatu treba predvidjeti i prostor za naslov (Moje desetljeće) te ime i prezime. Na kraju sata vrednovat će uratke.  **2. RAD UČENIKA**  **Ishod aktivnosti:** prikazuje vremenski slijed događaja na vremenskoj crti ili lenti vremena (desetljeće u životu učenika i njegove obitelji, stoljeće i tisućljeće na primjeru kulturno-povijesnih spomenika koje učenici mogu neposredno promatrati, važniji događaji i sl.) i procjenjuje njihovu važnost; uspoređuje prošlost i sadašnjost i predviđa promjene i odnose u budućnosti; raspravlja o utjecaju događaja, osoba i promjena na sadašnji i budući život čovjeka.  **Opis aktivnosti:**  Učenici izrađuju plakate prema sljedećem planu:  1. skica smještaja na plakatu  2. izrada lente  3. smještaj fotografija i teksta  4. lijepljenje fotografija i pisanje teksta.  Učiteljica/učitelj nadgleda rad učenika, pomaže sugestijama kada je potrebno.  **3. VREDNOVANJE**  **Ishod aktivnosti:** (MPT)razvija osobne potencijale - opisuje svoje interese i očekivanja;  povezuje uloženi trud i uspjeh.  **Opis aktivnosti:** Učenici po završetku izlažu svoje uratke, a učiteljica/učitelj im dijeli listiće za vrednovanje:   |  |  |  |  | | --- | --- | --- | --- | |  | potpuno | djelomično | nimalo | | Rad je završen. |  |  |  | | Rad prikazuje svih 10 godina. |  |  |  | | Tekst je jasno, čitko i uredno napisan. |  |  |  | | Tekst i fotografije se lako povezuju s godinama. |  |  |  | | Lenta je pravilno i uredno prikazana. |  |  |  | | UKUPNO: |  |  |  |   Učenici u skupinama prema tablici vrednuju radove učenika druge skupine. Primjer vrednovanja: svaki rezultat u stupcu „potpuno“ nosi 3 boda, u stupcu „djelomično“ 2 boda, a u stupcu „nimalo“ 0 bodova. Moguće je prikupiti najviše 15 bodova.  Učiteljica/učitelj može zajedno s učenicima izraditi skalu bodova prema kojoj će ocijeniti praktičan rad (npr. odličan = 15 – 14 bodova; vrlo dobar = 13 – 12 bodova; dobar = 11 – 8 bodova…).  **NA PLOČI JE:**   |  | | --- | | **MOJE DESETLJEĆE**  Praktičan rad  PLAN RADA:  1. skica smještaja na plakatu  2. izrada lente  3. smještaj fotografija i teksta  4. lijepljenje fotografija i pisanje teksta. | | | | |  | **OŠ HJ** A. 3. 1. Učenik razgovara i govori tekstove jednostavne strukture; A. 3. 4. Učenik piše vođenim pisanjem jednostavne tekstove u skladu s temom.  **OŠ LK** A. 3. 2. Učenik demonstrira fine motoričke vještine upotrebom različitih likovnih materijala i postupaka u vlastitom likovnom izražavanju;  B. 3. 2. Učenik uspoređuje svoj likovni ili vizualni rad i radove drugih učenika te opisuje vlastiti doživljaj stvaranja.  **OSR** A. 2. 3. Razvija osobne potencijale. |