**PRIJEDLOG PRIPREME ZA IZVOĐENJE NASTAVE PRIRODE I DRUŠTVA**

|  |  |  |  |  |  |
| --- | --- | --- | --- | --- | --- |
| IME I PREZIME: | | RAZRED: 3. | REDNI BROJ SATA: 24. | | |
| PREDMETNO PODRUČJE: | PRIRODA I DRUŠTVO | | | | |
| DOMENA: | ORGANIZIRANOST SVIJETA OKO NAS: PROMJENE I ODNOSI | | | | |
| NASTAVNI SADRŽAJ: | Stoljeće; O | | | | |
| ISHODI: | PID OŠ A. 3. 2. Učenik prikazuje vremenski slijed događaja i procjenjuje njihovu važnost.  - prikazuje vremenski slijed događaja na vremenskoj crti ili lenti vremena (desetljeće u životu učenika i njegove obitelji, stoljeće i tisućljeće na primjeru kulturno-povijesnih spomenika koje učenici mogu neposredno promatrati, važniji događaji i sl.) i procjenjuje njihovu važnost  **PID OŠ B. 3. 3. Učenik se snalazi u promjenama i odnosima tijekom vremenskih ciklusa te analizira povezanost vremenskih ciklusa s događajima i važnim osobama u zavičaju.**  - uspoređuje prošlost i sadašnjost i predviđa promjene i odnose u budućnosti  - raspravlja o utjecaju događaja, osoba i promjena na sadašnji i budući život čovjeka | | | | |
| NASTAVNE SITUACIJE | | | | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. NEKADA I SADA**  **Ishod aktivnosti:** uspoređuje prošlost i sadašnjost i predviđa promjene i odnose u budućnosti; raspravlja o utjecaju događaja, osoba i promjena na sadašnji i budući život čovjeka.  **Opis aktivnosti:**  Učiteljica/učitelj upućuje učenike na promatranje i uspoređivanje fotografija na 52. stranici. Opisujući ih ponavljaju prošlost i sadašnjost te pretke i potomke. Učiteljica/učitelj pita učenike mogu li procijeniti kada je nastala lijeva fotografija, kojem vremenskom razdoblju pripada (davno, prošlost). Ako netko od učenika ne spomene, učiteljica/učitelj će napomenuti da je fotografija nastala u prošlom stoljeću.  **2. STOLJEĆE**  **Ishod aktivnosti:** prikazuje vremenski slijed događaja na vremenskoj crti ili lenti vremena (desetljeće u životu učenika i njegove obitelji, stoljeće i tisućljeće na primjeru kulturno-povijesnih spomenika koje učenici mogu neposredno promatrati, važniji događaji i sl.) i procjenjuje njihovu važnost; uspoređuje prošlost i sadašnjost i predviđa promjene i odnose u budućnosti; raspravlja o utjecaju događaja, osoba i promjena na sadašnji i budući život čovjeka.  **Opis aktivnosti:**  Učiteljica/učitelj upućuje učenike na rad s udžbenikom na 52. i 53. stranici. Promatraju lentu u središnjem dijelu obiju stranica na kojima su prikazana stoljeća (19., 20. i 21. st.). Pitanjima ih usmjerava na uočavanje početka i završetka svakog stoljeća te uočavanje stoljeća u kojem žive i u kojem su rođeni, uočavanje stoljeća u kojem su rođeni njihovi predci. Promatranjem fotografija ispod lente uočavaju da se tijekom protoka vremena događaju promjene (načini i sredstva pisanja). Na kraju učenici izvode zaključak što je stoljeće.  **3. VJEŽBAMO**  **Ishod aktivnosti:** uspoređuje prošlost i sadašnjost i predviđa promjene i odnose u budućnosti;  raspravlja o utjecaju događaja, osoba i promjena na sadašnji i budući život čovjeka.  **Opis aktivnosti:**  Učiteljica/učitelj pokazuje kemijsku olovku i pita učenike što misle kada i tko ju je izumio. Zatim upućuje učenike na čitanje teksta o Slavoljubu Penkali na 53. stranici udžbenika i rješavanje zadataka ispod teksta.  **4. ŠTO SMO NAUČILI?**  **Ishod aktivnosti:** uspoređuje prošlost i sadašnjost i predviđa promjene i odnose u budućnosti;  raspravlja o utjecaju događaja, osoba i promjena na sadašnji i budući život čovjeka.  **Opis aktivnosti:**  Učenici rješavaju 1. i 2. zadatak na 54. stranici udžbenika.  IZLAZNA KARTICA: udžbenik, 53. stranica, pitanja iz rubrike *I mene se pita*  **NA PLOČI JE:**   |  | | --- | | **STOLJEĆE**  STOLJEĆE – vremensko razdoblje od 100 godina  1 STOLJEĆE = 10 DESETLJEĆA  Mi živimo u 21. stoljeću.  KRATICA st. | | | | | **Modul: PUTUJEM KROZ VRIJEME**  Jedinica: STOLJEĆE  [**Objekt: NEKADA I SADA**](https://hr.izzi.digital/DOS/14184/13561.html#block-201038)  **Modul: PUTUJEM KROZ VRIJEME**  Jedinica: STOLJEĆE  [**Objekt: STOLJEĆE**](https://hr.izzi.digital/DOS/14184/13561.html#block-201119)  **Modul: PUTUJEM KROZ VRIJEME**  Jedinica: STOLJEĆE  [**Objekt: VREMENSKA LENTA**](https://hr.izzi.digital/DOS/14184/13561.html#block-201139)  **Modul: PUTUJEM KROZ VRIJEME**  Jedinica: STOLJEĆE  [**Objekt: PROVJERI NAUČENO**](https://hr.izzi.digital/DOS/14184/13561.html#block-201146) | **OŠ HJ** A. 3. 1. Učenik razgovara i govori tekstove jednostavne strukture; A. 3. 4. Učenik piše vođenim pisanjem jednostavne tekstove u skladu s temom.  **IKT** A. 2. 2. Učenik se samostalno koristi njemu poznatim uređajima i programima; A. 2. 3. Učenik se odgovorno i sigurno koristi programima i uređajima.  **ODR** B. 2. 1. Objašnjava da djelovanje ima posljedice i rezultate. |