**PRIJEDLOG PRIPREME ZA IZVOĐENJE NASTAVE PRIRODE I DRUŠTVA**

|  |  |  |  |  |  |
| --- | --- | --- | --- | --- | --- |
| IME I PREZIME: | | RAZRED: 3. | REDNI BROJ SATA: 29. | | |
| PREDMETNO PODRUČJE: | PRIRODA I DRUŠTVO | | | | |
| DOMENA: | ORGANIZIRANOST SVIJETA OKO NAS: PROMJENE I ODNOSI | | | | |
| NASTAVNI SADRŽAJ: | Putujem kroz vrijeme; sistematizacija | | | | |
| ISHODI: | PID OŠ A. 3. 2. Učenik prikazuje vremenski slijed događaja i procjenjuje njihovu važnost.  - prikazuje vremenski slijed događaja na vremenskoj crti ili lenti vremena (desetljeće u životu učenika i njegove obitelji, stoljeće i tisućljeće na primjeru kulturno-povijesnih spomenika koje učenici mogu neposredno promatrati, važniji događaji i sl.) i procjenjuje njihovu važnost  **PID OŠ B. 3. 3. Učenik se snalazi u promjenama i odnosima tijekom vremenskih ciklusa te analizira povezanost vremenskih ciklusa s događajima i važnim osobama u zavičaju.**  - uspoređuje prošlost i sadašnjost i predviđa promjene i odnose u budućnosti  - raspravlja o utjecaju događaja, osoba i promjena na sadašnji i budući život čovjeka | | | | |
| NASTAVNE SITUACIJE | | | | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. PONOVO IGRA**  **Ishod aktivnosti:** uspoređuje prošlost i sadašnjost i predviđa promjene i odnose u budućnosti; raspravlja o utjecaju događaja, osoba i promjena na sadašnji i budući život čovjeka.  **Opis aktivnosti:**  Učiteljica/učitelj će pripremiti neku zanimljivu igru iz prošlosti. Objasnit će učenicima pravila igre, a zatim će je odigrati.  Nakon igre, učenike potiče na razgovor o dojmovima te promišljanju o vremenu u kojem se igra igrala.  **2. ZANIMLJIVOSTI IZ PROŠLOSTI**  **Ishod aktivnosti:** prikazuje vremenski slijed događaja na vremenskoj crti ili lenti vremena (desetljeće u životu učenika i njegove obitelji, stoljeće i tisućljeće na primjeru kulturno-povijesnih spomenika koje učenici mogu neposredno promatrati, važniji događaji i sl.) i procjenjuje njihovu važnost; uspoređuje prošlost i sadašnjost i predviđa promjene i odnose u budućnosti; raspravlja o utjecaju događaja, osoba i promjena na sadašnji i budući život čovjeka.  **Opis aktivnosti:**  Učiteljica/učitelj upućuje učenike na rad s udžbenikom na 62. i 63. stranici. Dijeli učenike u dvije ili četiri skupine – skupine čitaju tekst o Vinkovcima (62. str.) i o otoku Pagu (63. str.). Bilježe zanimljivosti i oblikuju plakat.  Po završetku aktivnosti učenici prezentiraju uratke.  **3. SAMOPROCJENA**  **Ishod aktivnosti**: (MPT) razvija osobne potencijale - opisuje svoje interese i očekivanja;  povezuje uloženi trud i uspjeh; raspravlja o utjecaju događaja, osoba i promjena na sadašnji i budući život čovjeka.  **Opis aktivnosti:**  Učiteljica/učitelj potiče komunikacijsku situaciju o učenikovom poznavanju teme *Putujem kroz vrijeme*. Upućuje učenike na čitanje ishoda na 44. stranici udžbenika te na ispunjavanje tablice procjene poznavanja teme na 45. stranici. Zatim uspoređuju napredak u odnosu na inicijalnu procjenu.  **NA PLOČI JE:**   |  | | --- | | **PUTUJEM KROZ VRIJEME**  IGRA  ZANIMLJIVOSTI IZ PROŠLOSTI  SAMOPROCJENA | | | | |  | **OŠ HJ** A. 3. 1. Učenik razgovara i govori tekstove jednostavne strukture; A. 3. 4. Učenik piše vođenim pisanjem jednostavne tekstove u skladu s temom.  **OSR** A. 2. 3. Razvija osobne potencijale.  **ODR** B. 2. 1. Objašnjava da djelovanje ima posljedice i rezultate. |