**PRIJEDLOG PRIPREME ZA IZVOĐENJE NASTAVE PRIRODE I DRUŠTVA**

|  |  |  |  |  |  |
| --- | --- | --- | --- | --- | --- |
| IME I PREZIME: | | RAZRED: 3. | | REDNI BROJ SATA: 3. | |
| PREDMETNO PODRUČJE: | PRIRODA I DRUŠTVO | | | | |
| DOMENA: | PROMJENE I ODNOSI; POJEDINAC I DRUŠTVO | | | | |
| NASTAVNI SADRŽAJ: | Aktivno predstavljam svoju školu; obrada | | | | |
| ISHODI: | PID OŠ C. 3. 2. Učenik raspravlja o utjecaju pravila, prava i dužnosti na pojedinca i zajednicu.  - raspravlja o pravilima i dužnostima te posljedicama za njihovo nepoštivanje  - ispunjava dužnosti u razredu i školi  - istražuje odnose i ravnotežu između prava i dužnosti te uzroke i posljedice svojih postupaka u poštivanju prava drugih  - raspravlja o ljudskim pravima i pravima djece  - uvažava različitosti i razvija osjećaj tolerancije  - predlaže načine mirnoga rješavanja problema | | | | |
| NASTAVNE SITUACIJE | | | PRIJEDLOG AKTIVNOSTI U DIGITALNOM OKRUŽENJU | | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. ŠKOLSKA WEB-STRANICA**  **Ishod aktivnosti:** odgovorno se ponaša prema sebi, drugima, svome zdravlju i zdravlju drugih osoba; prepoznaje važnost okružja za očuvanje tjelesnoga, ali i mentalnog zdravlja (obitelj, prijatelji).  **Opis aktivnosti:**  Učiteljica/učitelj odabire sadržaj sa školske web-stranice i prezentira učenicima (školski uspjesi, rezultati natjecanja, priredbe ili sl.). Potiče učenike na komunikaciju o aktivnostima u kojima su uspješni. Zatim učenici individualno rješavaju 1. i 2. zadatak na 10. stranici udžbenika. Čitaju rješenja i zapisuju na ploču aktivnosti u kojima su uspješni. Izvode zaključak u kojoj vrsti aktivnosti su najuspješniji (sport, glazba, jezici…).  **2. AKTIVNO PREDSTAVLJAM SVOJU ŠKOLU**  Ishod aktivnosti: raspravlja o pravilima i dužnostima te posljedicama za njihovo nepoštivanje; ispunjava dužnosti u razredu i školi; istražuje odnose i ravnotežu između prava i dužnosti te uzroke i posljedice svojih postupaka u poštivanju prava drugih; raspravlja o ljudskim pravima i pravima djece; uvažava različitosti i razvija osjećaj tolerancije; predlaže načine mirnoga rješavanja problema.  **Opis aktivnosti:**  Učiteljica/učitelj daje upute za rad u skupinama:  1. skupina: Da sam ja predsjednik razreda  2. skupina: Da sam ja predstavnik u Vijeću roditelja  3. skupina: Da sam ja ravnateljica/ravnatelj škole  4. skupina: Da sam ja urednik školske web-stranice  Učenici trebaju navesti primjere što bi poduzeli i kako bi pridonijeli kvaliteti škole.  Po završetku prezentiraju svoje ideje i analiziraju ih.  **3. RAZREDNI ZNAK/GRB I MOTO/SLOGAN**  Ishod aktivnosti: ispunjava dužnosti u razredu i školi; istražuje odnose i ravnotežu između prava i dužnosti te; uzroke i posljedice svojih postupaka u poštivanju prava drugih; uvažava različitosti i razvija osjećaj tolerancije.  Opis aktivnosti:  Učiteljica/učitelj utvrđuje što je simbol/znak, grb, logo i slogan te daje upute za izradu razrednog znaka ili grba (likovno rješenje) te za osmišljavanje razrednog loga ili slogana. Učenike dijeli u skupine, svaka skupina radi svoj zadatak. Znak i logo trebaju odražavati zajedništvo, školski ambijent, suradnju. Učenici dogovorom i poštivanjem te uvažavanjem tuđih ideja realiziraju zadatak.  Na kraju aktivnosti, svi radovi se izlažu (na primjer na ploči) i analiziraju. Može se birati najbolje likovno i tekstualno rješenje.  **4. POŽELJNO I NEPOŽELJNO PONAŠANJE**  Ishod aktivnosti: ispunjava dužnosti u razredu i školi; istražuje odnose i ravnotežu između prava i dužnosti te; uzroke i posljedice svojih postupaka u poštivanju prava drugih; uvažava različitosti i razvija osjećaj tolerancije.  Opis aktivnosti:  Učiteljica/učitelj upućuje učenike na rješavanje 4. zadatka na 10. stranici udžbenika. Učenici mogu odglumiti situacije s fotografija, ali s pravilnim, poželjnim ponašanjima.  NA PLOČI JE:   |  | | --- | | AKTIVNO PREDSTAVLJAM SVOJU ŠKOLU  NAŠI USPJESI  Primjeri koje učenici upisuju  Naši znakovi | | | | Modul: I JA SAM DIO ZAJEDNICE  Jedinica: AKTIVNO PREDSTAVLJAM SEBE I ZAJEDNICU  [**Objekt: BIRAM DOBRO**](https://hr.izzi.digital/DOS/14184/13555.html#block-198152)  **Modul: I JA SAM DIO ZAJEDNICE**  Jedinica: AKTIVNO PREDSTAVLJAM SEBE I ZAJEDNICU  [**Objekt: VIJEĆE UČENIKA**](https://hr.izzi.digital/DOS/14184/13555.html#block-198162) | | **OSR** A. 2. 1. Razvija sliku o sebi; B. 2. 4. Suradnički uči i radi u timu; C. 2. 2. Prihvaća i obrazlaže važnost društvenih normi i pravila; C. 2. 3. Pridonosi razredu i školi.  **ODR** B. 2. 1. Objašnjava da djelovanje ima posljedice i rezultate; C. 2. 1. Solidaran je i empatičan u odnosu prema ljudima i drugim živim bićima.  **UKU** A. 2. 3. 3. Kreativno mišljenje: Učenik se koristi kreativnošću za oblikovanje svojih ideja i pristupa rješavanju problema; A. 2. 4. 4. Kritičko mišljenje: Učenik razlikuje činjenice od mišljenja i sposoban je usporediti različite ideje; C. 2. 4. 4. Emocije: Učenik se koristi ugodnim emocijama i raspoloženjima tako da potiču učenje i kontrolira neugodne emocije i raspoloženja tako da ga ne ometaju u učenju; D. 2. 2. 2. Suradnja s drugima: Učenik ostvaruje dobru komunikaciju s drugima, uspješno surađuje u različitim situacijama i spreman je zatražiti i ponuditi pomoć.  **GOO** A. 2. 1. Ponaša se u skladu s ljudskim pravima u svakodnevnom životu; B. 2. 2. Sudjeluje u odlučivanju u demokratskoj zajednici; C. 2. 1. Sudjeluje u unaprjeđenju života i rada škole. |