**PRIJEDLOG PRIPREME ZA IZVOĐENJE NASTAVE PRIRODE I DRUŠTVA**

|  |  |  |  |  |
| --- | --- | --- | --- | --- |
| IME I PREZIME: | | RAZRED: 3. | REDNI BROJ SATA: 36. | |
| PREDMETNO PODRUČJE: | PRIRODA I DRUŠTVO | | | |
| DOMENA: | POJEDINAC I DRUŠTVO | | | |
| NASTAVNI SADRŽAJ: | Gospodarstvo; O | | | |
| ISHODI: | **PID OŠ C. 3. 1. Učenik raspravlja o ulozi, utjecaju i važnosti zavičajnoga okružja u razvoju identiteta te utjecaju pojedinca na očuvanje baštine.**  - raspravlja o svojoj ulozi i povezanosti sa zavičajem prema događajima, interesima i vrijednostima  - raspravlja kako izgled zavičaja utječe na način života  - objašnjava prirodnu i društvenu raznolikost, posebnost i prepoznatljivost zavičaja koristeći se različitim izvorima  **PID OŠ C. 3. 3. Učenik povezuje prirodno i društveno okružje s gospodarstvom zavičaja.**  - objašnjava važnost različitih zanimanja i djelatnosti u zavičaju  - opisuje važnost rada i povezanost sa zaradom i zadovoljavanjem osnovnih životnih potreba  - navodi prednosti i nedostatke zavičajnoga okružja i povezuje ih s gospodarskim mogućnostima  - opisuje i predlaže načine gospodarskoga razvoja mjesta | | | |
| NASTAVNE SITUACIJE | | | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. OTKRIVAMO POJMOVE**  **Ishod aktivnosti**: raspravlja o svojoj ulozi i povezanosti sa zavičajem prema događajima, interesima i vrijednostima; objašnjava važnost različitih zanimanja i djelatnosti u zavičaju; opisuje važnost rada i povezanost sa zaradom i zadovoljavanjem osnovnih životnih potreba.  **Opis aktivnosti:**  Učiteljica/učitelj igra s učenicima igru *Vješala*. Skriveni pojmovi su GOSPODARSTVO, PROIZVODNE DJELATNOSTI i USLUŽNE DJELATNOSTI.  Igra je dostupna online na poveznici: <https://learningapps.org/display?v=projoa9s520>  Igra se može odigrati i na ploči.  Nakon igre učiteljica/učitelj potiče komunikacijsku situaciju o otkrivenim pojmovima: Što je gospodarstvo? Zašto je važno? Koje djelatnosti su gospodarstvene? Objasni što je uslužna, a što proizvodna djelatnost. Navedi neko uslužno/proizvodno zanimanje.  **2. GOSPODARSTVO**  **Ishod aktivnosti:** raspravlja o svojoj ulozi i povezanosti sa zavičajem prema događajima, interesima i vrijednostima. raspravlja kako izgled zavičaja utječe na način života; objašnjava prirodnu i društvenu raznolikost, posebnost i prepoznatljivost zavičaja koristeći se različitim izvorima; objašnjava važnost različitih zanimanja i djelatnosti u zavičaju; opisuje važnost rada i povezanost sa zaradom i zadovoljavanjem osnovnih životnih potreba; navodi prednosti i nedostatke zavičajnoga okružja i povezuje ih s gospodarskim mogućnostima.  **Opis aktivnosti:**  Učiteljica/učitelj upućuje učenike na promatranje fotografija na 78. i 79. stranici udžbenika. Učenici uočavaju koje djelatnosti čine gospodarstvo. Odgovaraju na pitanja ispod fotografija i povezuju sa svojim iskustvom. Zatim navode djelatnosti u svojem zavičaju (prema sjećanju) i zanimanja ljudi zaposlenih u navedenim djelatnostima te povezuju s članovima obitelji (tko što radi i gdje radi, kakva je to djelatnost). Učiteljica/učitelj navodi učenike na zaključak zašto su baš te djelatnosti specifične za njihov zavičaj, koje djelatnosti ne postoje u njihovom zavičaju i zašto.  **3. PROCES PROIZVODNJE**  **Ishod aktivnosti:** raspravlja o svojoj ulozi i povezanosti sa zavičajem prema događajima, interesima i vrijednostima; raspravlja kako izgled zavičaja utječe na način života; objašnjava prirodnu i društvenu raznolikost, posebnost i prepoznatljivost zavičaja koristeći se različitim izvorima; objašnjava važnost različitih zanimanja i djelatnosti u zavičaju; opisuje važnost rada i povezanost sa zaradom i zadovoljavanjem osnovnih životnih potreba; navodi prednosti i nedostatke zavičajnoga okružja i povezuje ih s gospodarskim mogućnostima; opisuje i predlaže načine gospodarskoga razvoja mjesta.  **Opis aktivnosti:**  Učiteljica/učitelj dijeli učenike u tri skupine. Svaka skupina treba opisati vrstu djelatnosti i tijek procesa tj. put nastanka proizvoda prema nizovima fotografija na 80. i 81. stranici udžbenika.  Učenici zatim predlažu koje djelatnosti bi se mogle razvijati u njihovom zavičaju s obzirom na prirodne resurse.  **4. VREDNOVANJE NAUČENOG: ZID S GRAFITIMA**  **Ishod aktivnosti:** raspravlja kako izgled zavičaja utječe na način života; objašnjava prirodnu i društvenu raznolikost, posebnost i prepoznatljivost zavičaja koristeći se različitim izvorima; objašnjava važnost različitih zanimanja i djelatnosti u zavičaju; opisuje važnost rada i povezanost sa zaradom i zadovoljavanjem osnovnih životnih potreba; navodi prednosti i nedostatke zavičajnoga okružja i povezuje ih s gospodarskim mogućnostima.  **Opis aktivnosti:**  Učiteljica/učitelj objašnjava način vrednovanja naučenog: učenici će pisati i/ili crtati grafite po zidu prekrivenim papirom. Grafiti će biti pojmovi koje su naučili na današnjem satu. Učenici mogu ostavljati i pitanja (npr. što nisu shvatili).  **NA PLOČI JE:**   |  | | --- | | GOSPODARSTVO  PROIZVODNE DJELATNOSTI: stočarstvo, ribarstvo, građevinarstvo…  USLUŽNE DJELATNOSTI: školstvo, zdravstvo, promet… | | | | Modul: BOGATSTVA MOJEGA KRAJA  Jedinica: ZAVIČAJ NA KARTI  [**Objekt: Gospodarstvo u zavičaju**](https://hr.izzi.digital/DOS/14184/13565.html#block-343209) | **OŠ HJ** A. 3. 1. Učenik razgovara i govori tekstove jednostavne strukture; A. 3. 3. Učenik čita tekst i pronalazi važne podatke u tekstu.  **POD** A. 2. 3. Upoznaje mogućnosti razvoja karijere i profesionalnoga usmjeravanja; B. 2. 3. Prepoznaje važnost odgovornoga poduzetništva za rast i razvoj pojedinca i zajednice; C. 2. 1. Istražuje procese proizvodnje dobara, pružanja usluga i gospodarske djelatnosti u zajednici; C. 2. 2. Prepoznaje osnovne tržišne odnose/procese razmjene.  **IKT** A. 2. 3. Učenik se odgovorno i sigurno koristi programima i uređajima.  **OSR** B. 2. 2. Razvija komunikacijske kompetencije.  **ODR** C. 2. 2. Razlikuje osobnu od opće dobrobiti. |