**PRIJEDLOG PRIPREME ZA IZVOĐENJE NASTAVE PRIRODE I DRUŠTVA**

|  |  |  |  |  |  |
| --- | --- | --- | --- | --- | --- |
| IME I PREZIME: | | RAZRED: 3. | REDNI BROJ SATA: 40. | | |
| PREDMETNO PODRUČJE: | PRIRODA I DRUŠTVO | | | | |
| DOMENA: | ORGANIZIRANOST SVIJETA OKO NAS; PROMJENE I ODNOSI | | | | |
| NASTAVNI SADRŽAJ: | Živi svijet – uvjeti života; O | | | | |
| ISHODI: | PID OŠ A. 3. 1. Učenik zaključuje o organiziranosti prirode.  - opisuje osnovna obilježja živih bića  PID OŠ B. 3. 1. Učenik raspravlja o važnosti odgovornoga odnosa prema sebi, drugima i prirodi.  - odgovorno se ponaša prema biljkama i životinjama u zavičaju i širem prostoru  - procjenjuje utjecaj čovjeka na biljke i životinje u zavičaju  PID OŠ B. 3. 2. Učenik zaključuje o promjenama i odnosima u prirodi te međusobnoj ovisnosti živih bića i prostora na primjerima iz svoga okoliša.  - prepoznaje važnost biljaka i životinja za život ljudi i daje vlastite primjere  - objašnjava međuovisnost biljnoga i životinjskoga svijeta i čovjeka  - objašnjava povezanost staništa i uvjeta u okolišu s promjenama u biljnome i životinjskome svijetu u zavičaju | | | | |
| NASTAVNE SITUACIJE | | | | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. SAMOPROCJENA**  **Ishod aktivnosti:** odgovorno se ponaša prema sebi, drugima, svome zdravlju i zdravlju drugih osoba; prepoznaje važnost okružja za očuvanje tjelesnoga, ali i mentalnog zdravlja (obitelj, prijatelji).  **Opis aktivnosti:**  Učiteljica/učitelj potiče učenike na stvaranje mentalne mape na temu Što znam o živome svijetu. Olujom ideja učenici navode svoje asocijacije i prethodna znanja o živom svijetu. Zatim upućuje učenike na čitanje teksta *Moći ću* u udžbeniku na 6. stranici te samoprocjenu na 7. stranici. Po završetku rada učenika pita ih tko želi prokomentirati svoju samoprocjenu.  **2. UVJETI ŽIVOTA**  **Ishod aktivnosti:** opisuje osnovna obilježja živih bića; prepoznaje važnost biljaka i životinja za život ljudi i daje vlastite primjere; objašnjava međuovisnost biljnoga i životinjskoga svijeta i čovjeka.  **Opis aktivnosti:**  Učiteljica/učitelj upućuje učenike na promišljanje o uvodnom pitanju na 8. stranici udžbenika. Učenici promatraju i opisuju fotografije u gornjem dijelu udžbenika (8. i 9. stranica). Učiteljica/učitelj pitanjima potiče učenike na razgovor: Možemo li živjeti jedni bez drugih? Zašto su biljke i životinje važne ljudima?  Zatim navode što je kome potrebno za život i bez čega ne mogu živjeti. Istovremeno popunjavaju tablicu zajedničkih osobina živih bića.   |  |  |  |  | | --- | --- | --- | --- | | Što im je potrebno za život? | LJUDI | BILJKE | ŽIVOTINJE | | SUNCE |  |  |  | | VODA |  |  |  | | ZRAK |  |  |  | | HRANA |  |  |  | | TLO |  |  |  |   Odgovaraju na pitanja iz udžbenika: Kome i zašto treba Sunce? Zašto trebamo tlo? Što udišemo? Za što sve služi voda ljudima, biljkama i životinjama? Zašto svi trebamo hranu?  Izvode zaključak odgovorom na pitanje: Mogu li biljke, životinje i ljudi bez ovih  životnih uvjeta? Zašto? Što bi se dogodilo da izostane neki od životnih uvjeta?  **3. STANIŠTE**  **Ishod aktivnosti:** opisuje osnovna obilježja živih bića; prepoznaje važnost biljaka i životinja za život ljudi i daje vlastite primjere; objašnjava međuovisnost biljnoga i životinjskoga svijeta i čovjeka; objašnjava povezanost staništa i uvjeta u okolišu s promjenama u biljnome i životinjskome svijetu u zavičaju; odgovorno se ponaša prema biljkama i životinjama u zavičaju i širem prostoru; procjenjuje utjecaj čovjeka na biljke i životinje u zavičaju.  **Opis aktivnosti:**  Učiteljica/učitelj pitanjima usmjerava razmišljanje učenika: Gdje živite? Kako bi izgledao vaš život na nekom drugom kraju svijeta? Po čemu su slična, a po čemu se razlikuju područja na kojima žive ljudi? Zatim pokazuje fotografije različitih staništa (npr. fotografije močvare, livade, šume, gradskog parka, rijeke i sl.). Uz pomoć učiteljice/učitelja učenici pokušavaju imenovati područje na kojem žive određene biljne i životinjske vrste kao STANIŠTE. Učiteljica/učitelj zatim potiče učenike da imenuju i nabroje tko živi u tim područjima te mogu li te biljke i životinje živjeti i negdje drugdje (npr. Može li šaran živjeti na livadi ili u moru?). Navodi učenike na zaključak da se staništa razlikuju prema određenim životnim uvjetima te da su se biljke, životinje i ljudi prilagodili svojim staništima (npr. izgledom, disanjem, prehranom, kretanjem i sl.).  **4. ODGOVORNO PONAŠANJE LJUDI**  **Ishod aktivnosti:** opisuje osnovna obilježja živih bića; prepoznaje važnost biljaka i životinja za život ljudi i daje vlastite primjere; objašnjava međuovisnost biljnoga i životinjskoga svijeta i čovjeka; objašnjava povezanost staništa i uvjeta u okolišu s promjenama u biljnome i životinjskome svijetu u zavičaju; odgovorno se ponaša prema biljkama i životinjama u zavičaju i širem prostoru. procjenjuje utjecaj čovjeka na biljke i životinje u zavičaju.  **Opis aktivnosti:**  Učiteljica/učitelj upućuje učenike na čitanje teksta o utjecaju plastike na život živih bića (9. stranica). Jedna skupina učenika nabraja kakvu štetu čini plastika, a druga skupina nabraja primjere kako možemo smanjiti količinu plastike na svijetu.  IZLAZNA KARTICA: odgovoriti na pitanja iz udžbenika u rubrici *I mene se pita*.  **NA PLOČI JE:**   |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  | | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | | **ŽIVA BIĆA**  **ŽIVI SVIJET**   |  |  |  |  | | --- | --- | --- | --- | | Što im je potrebno za život? | LJUDI | BILJKE | ŽIVOTINJE | | SUNCE | √ | √ | √ | | VODA | √ | √ | √ | | ZRAK | √ | √ | √ | | HRANA | √ | √ | √ | | TLO | √ | √ | √ |   Sunce, voda, zrak, hrana i tlo su ŽIVOTNI UVJETI.  STANIŠTE - prostor na kojem žive ljudi, biljke i životinje | | NAPOMENA: Na sljedeći nastavni sat učenici trebaju donijeti jednu do dvije biljke prema vlastitom izboru. | | | | | Modul: ŽIVA BIĆA  Jedinica: BILJKE OKO NAS  [**Objekt: Životni uvjeti**](https://hr.izzi.digital/DOS/14184/13576.html#block-207775) | **OŠ HJ** A. 3. 1. Učenik razgovara i govori tekstove jednostavne strukture; A. 3. 4. Učenik piše vođenim pisanjem jednostavne tekstove u skladu s temom.  **IKT** A. 2. 2. Učenik se samostalno koristi njemu poznatim uređajima i programima; A. 2. 3. Učenik se odgovorno i sigurno koristi programima i uređajima.  **ODR** A. 2. 1. Razlikuje pozitivne i negativne utjecaje čovjeka na prirodu i okoliš; A. 2. 2. Uočava da u prirodi postoji međudjelovanje i međuovisnost; B. 2. 1. Objašnjava da djelovanje ima posljedice i rezultate; B. 2. 3. Opisuje kako pojedinac djeluje na zaštitu prirodnih resursa;  C. 2. 1. Solidaran je i empatičan u odnosu prema ljudima i drugim živim bićima;  C. 2. 3. Prepoznaje važnost očuvanje okoliša za opću dobrobit. |