**PRIJEDLOG PRIPREME ZA IZVOĐENJE NASTAVE PRIRODE I DRUŠTVA**

|  |  |  |  |  |  |
| --- | --- | --- | --- | --- | --- |
| IME I PREZIME: | | RAZRED: 3. | REDNI BROJ SATA: 41. | | |
| PREDMETNO PODRUČJE: | PRIRODA I DRUŠTVO | | | | |
| DOMENA: | ORGANIZIRANOST SVIJETA OKO NAS; PROMJENE I ODNOSI; POJEDINAC I DRUŠTVO | | | | |
| NASTAVNI SADRŽAJ: | Biljke oko nas – dijelovi biljke; O | | | | |
| ISHODI: | PID OŠ A. 3. 1. Učenik zaključuje o organiziranosti prirode.  - opisuje osnovna obilježja živih bića  - razvrstava biljke iz zavičaja u skupine prema odabranome kriteriju (zeljaste, drvenaste, vazdazelene i sl.)  - prepoznaje osnovne dijelove biljke i njihovu ulogu  PID OŠ B. 3. 1. Učenik raspravlja o važnosti odgovornoga odnosa prema sebi, drugima i prirodi.  - odgovorno se ponaša prema biljkama i životinjama u zavičaju i širem prostoru  - procjenjuje utjecaj čovjeka na biljke i životinje u zavičaju  PID OŠ B. 3. 2. Učenik zaključuje o promjenama i odnosima u prirodi te međusobnoj ovisnosti živih bića i prostora na primjerima iz svoga okoliša.  - prepoznaje važnost biljaka i životinja za život ljudi i daje vlastite primjere  - objašnjava međuovisnost biljnoga i životinjskoga svijeta i čovjeka  - objašnjava povezanost staništa i uvjeta u okolišu s promjenama u biljnome i životinjskome svijetu u zavičaju  PID OŠ C. 3. 1. Učenik raspravlja o ulozi, utjecaju i važnosti zavičajnoga okružja u razvoju identiteta te utjecaju pojedinca na očuvanje baštine.  - imenuje i opisuje neku od zaštićenih biljnih i/ili životinjskih zavičajnih vrsta te predlaže načine njezina očuvanja | | | | |
| NASTAVNE SITUACIJE | | | | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. BILJKE OKO NAS**  **Ishod aktivnosti:** opisuje osnovna obilježja živih bića; prepoznaje osnovne dijelove biljke i njihovu ulogu; prepoznaje važnost biljaka i životinja za život ljudi i daje vlastite primjere.  **Opis aktivnosti:**  Učiteljica/učitelj upućuje učenike na promatranje biljaka koje su donijeli na nastavni sat. Učenici imenuju svoju biljku i opisuju je (izgled, dijelovi koje prepoznaju, je li jestiva/otrovna, određuju stanište). Uočavaju zajedničke osobine biljaka.  Učenici će izabranu biljku osušiti i izraditi razredni herbarij (DZ).  **2. DIJELOVI BILJKE**  **Ishod aktivnosti:** opisuje osnovna obilježja živih bića; razvrstava biljke iz zavičaja u skupine prema odabranome kriteriju (zeljaste, drvenaste, vazdazelene i sl.); prepoznaje osnovne dijelove biljke i njihovu ulogu; prepoznaje važnost biljaka i životinja za život ljudi i daje vlastite primjere; objašnjava međuovisnost biljnoga i životinjskoga svijeta i čovjeka; objašnjava povezanost staništa i uvjeta u okolišu s promjenama u biljnome i životinjskome svijetu u zavičaju.  **Opis aktivnosti:**  Učiteljica/učitelj upućuje učenike na promatranje dijelova biljaka u udžbeniku na 12. stranici. Imenuju dijelove biljke, izdvajaju podzemne i nadzemne dijelove biljke i crtaju ih u bilježnice. Uočavaju po čemu se razlikuju drvenasta i zeljasta biljka te pokazuju koje su drvenaste, a koje zeljaste biljke među onim biljkama koje su donijeli na sat. Zaključuju čemu služe dijelovi biljke (npr. korijen – preko njega biljka upija vodu i hranjive tvari iz tla, korijen učvršćuje biljku u tlu).  Učenici uspoređuju grančice neke vazdazelene i listopadne biljke. Uočavaju razliku u listovima. Učiteljica/učitelj ih pitanjima usmjerava na zaključak da se biljke prilagođavaju staništima i klimi pa su tako iglice smreke, jele ili bora pune smole koja sprječava smrzavanje zimi – zato vazdazelene biljke ne odbacuju ujesen listove.  **3. JESTIVO, LJEKOVITO, SAMONIKLO…**  **Ishod aktivnosti:** opisuje osnovna obilježja živih bića; razvrstava biljke iz zavičaja u skupine prema odabranome kriteriju (zeljaste, drvenaste, vazdazelene i sl.); prepoznaje važnost biljaka i životinja za život ljudi i daje vlastite primjere; objašnjava međuovisnost biljnoga i životinjskoga svijeta i čovjeka; objašnjava povezanost staništa i uvjeta u okolišu s promjenama u biljnome i životinjskome svijetu u zavičaju; odgovorno se ponaša prema biljkama i životinjama u zavičaju i širem prostoru; procjenjuje utjecaj čovjeka na biljke i životinje u zavičaju; imenuje i opisuje neku od zaštićenih biljnih i/ili životinjskih zavičajnih vrsta te predlaže načine njezina očuvanja.  **Opis aktivnosti:**  Učiteljica/učitelj upućuje učenike na čitanje teksta *Jestivi dijelovi biljaka, ljekovite biljke* u udžbeniku na 13. stranici. Zatim u skupinama izabiru jestive i ljekovite biljke koje prepoznaju. Učiteljica/učitelj potiče komunikacijsku situaciju na temu važnosti odgovornog ponašanja ljudi prema biljkama i važnost čistog okoliša kako za biljke, tako i za ljude.  **4. ŠTO SMO SAZNALI?**  **Ishod aktivnosti:** opisuje osnovna obilježja živih bića; razvrstava biljke iz zavičaja u skupine prema odabranome kriteriju (zeljaste, drvenaste, vazdazelene i sl.); prepoznaje važnost biljaka i životinja za život ljudi i daje vlastite primjere; objašnjava međuovisnost biljnoga i životinjskoga svijeta i čovjeka; objašnjava povezanost staništa i uvjeta u okolišu s promjenama u biljnome i životinjskome svijetu u zavičaju; odgovorno se ponaša prema biljkama i životinjama u zavičaju i širem prostoru; procjenjuje utjecaj čovjeka na biljke i životinje u zavičaju; imenuje i opisuje neku od zaštićenih biljnih i/ili životinjskih zavičajnih vrsta te predlaže načine njezina očuvanja.  **Opis aktivnosti:**  Učiteljica/učitelj upućuje učenike na rješavanje 1., 2. i 3. zadatka u radnom dijelu udžbenika na 14. stranici.  IZLAZNA KARTICA: Pisano riješiti zadatak *Trebam znati* na 13. stranici udžbenika.  **NA PLOČI JE:**   |  | | --- | | **BILJKE OKO NAS**  **Dijelovi biljke**    JESTIVE BILJKE (jestivi dijelovi biljke): kupus, mrkva, malina, suncokret…  LJEKOVITE BILJKE: kopriva, kamilica, trputac, smilje…  SAMONIKLE BILJKE | | | | | Modul: ŽIVA BIĆA  Jedinica: BILJKE OKO NAS  [**Objekt: Dijelovi biljke**](https://hr.izzi.digital/DOS/14184/13576.html#block-207770)  Modul: ŽIVA BIĆA  Jedinica: BILJKE OKO NAS  [**Objekt: Slične, a različite**](https://hr.izzi.digital/DOS/14184/13576.html#block-207818)  Modul: ŽIVA BIĆA  Jedinica: BILJKE OKO NAS  [**Objekt: Životni ciklus biljke**](https://hr.izzi.digital/DOS/14184/13576.html#block-207832) | **OŠ HJ** A. 3. 1. Učenik razgovara i govori tekstove jednostavne strukture; A. 3. 4. Učenik piše vođenim pisanjem jednostavne tekstove u skladu s temom.  **OŠ LK** A. 3. 1. Učenik likovnim i vizualnim izražavanjem interpretira različite sadržaje.  **IKT** A. 2. 2. Učenik se samostalno koristi njemu poznatim uređajima i programima; A. 2. 3. Učenik se odgovorno i sigurno koristi programima i uređajima.  **ODR** A. 2. 1. Razlikuje pozitivne i negativne utjecaje čovjeka na prirodu i okoliš;  A. 2. 2. Uočava da u prirodi postoji međudjelovanje i međuovisnost; B. 2. 1. Objašnjava da djelovanje ima posljedice i rezultate; B. 2. 3. Opisuje kako pojedinac djeluje na zaštitu prirodnih resursa;  C. 2. 1. Solidaran je i empatičan u odnosu prema ljudima i drugim živim bićima;  C. 2. 3. Prepoznaje važnost očuvanje okoliša za opću dobrobit. |