**PRIJEDLOG PRIPREME ZA IZVOĐENJE NASTAVE PRIRODE I DRUŠTVA**

|  |  |  |  |  |  |
| --- | --- | --- | --- | --- | --- |
| IME I PREZIME: | | RAZRED: 3. | REDNI BROJ SATA: 49. | | |
| PREDMETNO PODRUČJE: | PRIRODA I DRUŠTVO | | | | |
| DOMENA: | ORGANIZIRANOST SVIJETA OKO NAS; PROMJENE I ODNOSI | | | | |
| NASTAVNI SADRŽAJ: | Vode na zemlji; PIV | | | | |
| ISHODI: | PID OŠ A. 3. 1. Učenik zaključuje o organiziranosti prirode.  - istražuje različita svojstva i stanja vode  PID OŠ A. 3. 3. Učenik zaključuje o organiziranosti lokalne zajednice, uspoređuje prikaze različitih prostora.  - opisuje izgled zavičaja te ga uspoređuje s umanjenim prikazom  PID OŠ B. 3. 4. Učenik se snalazi u prostoru, tumači plan mjesta i kartu zavičaja, izrađuje plan neposrednoga okružja i zaključuje o povezanosti prostornih obilježja zavičaja i načina života ljudi.  - izrađuje/prikazuje plan neposrednoga okružja različitim načinima  - prepoznaje prostorna (reljefna) obilježja zavičaja koja uvjetuju način života ljudi  PID OŠ C. 3. 1. Učenik raspravlja o ulozi, utjecaju i važnosti zavičajnoga okružja u razvoju identiteta te utjecaju pojedinca na očuvanje baštine.  - objašnjava prirodnu i društvenu raznolikost, posebnost i prepoznatljivost zavičaja koristeći se različitim izvorima | | | | |
| NASTAVNE SITUACIJE | | | | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. PRIPREMA ZA PRAKTIČNI RAD**  **Ishod aktivnosti:** istražuje različita svojstva i stanja vode; opisuje izgled zavičaja te ga uspoređuje s umanjenim prikazom; objašnjava prirodnu i društvenu raznolikost, posebnost i prepoznatljivost zavičaja koristeći se različitim izvorima.  **Opis aktivnosti:**  Učenici su donijeli potreban materijal za izradu vodotoka (stiropor, spužvice, plastelin, kolaž, ljepilo, tempere, čačkalice…). Učiteljica/učitelj dijeli učenike u nekoliko skupina, svaka skupina treba izraditi tok rijeke od izvora do ušća (npr. izvor na planini, krivudanje i širenje riječnog korita, ušće u more ili u drugu rijeku). Na kraju će učenici izraditi male ploče s nazivima IZVOR, KORITO, LIJEVA OBALA, DESNA OBALA, UŠĆE (po želji mogu dodati i potok, riječni otok).  **2. IZRADA PRAKTIČNOG RADA**  **Ishod aktivnosti:** istražuje različita svojstva i stanja vode; opisuje izgled zavičaja te ga uspoređuje s umanjenim prikazom; objašnjava prirodnu i društvenu raznolikost, posebnost i prepoznatljivost zavičaja koristeći se različitim izvorima; izrađuje/prikazuje plan neposrednoga okružja različitim načinima; prepoznaje prostorna (reljefna) obilježja zavičaja koja uvjetuju način života ljudi.  **Opis aktivnosti:**  Učenici izrađuju praktičan rad u skupinama. Učiteljica/učitelj nadgleda rad učenika, prema potrebi ih usmjerava i savjetuje.  Po završetku učenici vrednuju praktične radove prema tablici:   |  |  |  |  | | --- | --- | --- | --- | | **Kriteriji:** | **Razina ostvarenosti kriterija** | | | | potpuno | djelomično | nimalo | | Prikaz obuhvaća zadane elemente (izvor, korito, L i D obala, ušće). |  |  |  | | Zadani elementi prikazani su pravilnim redoslijedom. |  |  |  | | Svi pisani podatci prikazani su točno. |  |  |  | | Boje koje su korištene pridonose boljem razumijevanju prikaza. |  |  |  | | Prikaz sadrži više od zadanih elemenata. |  |  |  |   **3. RAD S RADNIM DIJELOM UDŽBENIKA**  **Ishod aktivnosti:** istražuje različita svojstva i stanja vode; opisuje izgled zavičaja te ga uspoređuje s umanjenim prikazom; objašnjava prirodnu i društvenu raznolikost, posebnost i prepoznatljivost zavičaja koristeći se različitim izvorima.  **Opis aktivnosti:**  Učiteljica/učitelj upućuje učenike na rješavanje zadataka u radnom dijelu udžbenika, 34. – 37. stranica (izbor).  **NA PLOČI JE:**   |  | | --- | | **VODE NA ZEMLJI**  Praktični rad: izrada vodotoka (toka vode tekućice)  Kriteriji:   * prikazati izvor, korito, lijevu i desnu obalu i ušće * dodatni elementi: potoci, više rijeka, riječni otok * obojati odgovarajućim bojama * postaviti pločice s nazivima na odgovarajuća mjesta * poštovati redoslijed – od izvora do ušća | | | | |  | **OŠ HJ** A. 3. 1. Učenik razgovara i govori tekstove jednostavne strukture; A. 3. 4. Učenik piše vođenim pisanjem jednostavne tekstove u skladu s temom.  **OŠ LK** A. 3. 1. Učenik likovnim i vizualnim izražavanjem interpretira različite sadržaje;  A. 3. 2. Učenik demonstrira fine motoričke vještine upotrebom različitih likovnih materijala i postupaka u vlastitom likovnom izražavanju;  C. 3. 1. Učenik opisuje i u likovnom i vizualnom radu interpretira kako je oblikovanje vizualne okoline povezano s aktivnostima i namjenama koje se u njoj odvijaju.  **OSR** B. 2. 4. Suradnički uči i radi u timu.  **UKU** A. 2. 3. 3. Kreativno mišljenje: Učenik se koristi kreativnošću za oblikovanje svojih ideja i pristupa rješavanju problema; A. 2. 4. 4. Kritičko mišljenje; Učenik razlikuje činjenice od mišljenja i sposoban je usporediti različite ideje; B. 2. 2. 2. Praćenje: Na poticaj učitelja učenik prati svoje učenje i napredovanje tijekom učenja; B. 2. 4. 4. Samovrednovanje/samoprocjena: Na poticaj učitelja, ali i samostalno, učenik samovrednuje proces učenja i svoje rezultate te procjenjuje ostvareni napredak; C. 2. 1. 1. Vrijednost učenja: Učenik može objasniti vrijednost učenja za svoj život; C. 2. 3. 3. Interes: Učenik iskazuje interes za različita područja, preuzima odgovornost za svoje učenje i ustraje u učenju; D. 2. 1. 1. Fizičko okružje učenja: Učenik stvara prikladno fizičko okružje za učenje s ciljem poboljšanja koncentracije i motivacije; D. 2. 2. 2. Suradnja s drugima: Učenik ostvaruje dobru komunikaciju s drugima, uspješno surađuje u različitim situacijama i spreman je zatražiti i ponuditi pomoć. |