**PRIJEDLOG PRIPREME ZA IZVOĐENJE NASTAVE PRIRODE I DRUŠTVA**

|  |  |  |  |  |  |
| --- | --- | --- | --- | --- | --- |
| IME I PREZIME: | | RAZRED: 3. | REDNI BROJ SATA: 5. | | |
| PREDMETNO PODRUČJE: | PRIRODA I DRUŠTVO | | | | |
| DOMENA: | PROMJENE I ODNOSI; POJEDINAC I DRUŠTVO | | | | |
| NASTAVNI SADRŽAJ: | **Sklapamo virtualna prijateljstva; O** | | | | |
| ISHODI: | **PID OŠ B. 3. 1. Učenik raspravlja o važnosti odgovornoga odnosa prema sebi, drugima i prirodi.**  - odgovorno se ponaša prema sebi, drugima, svome zdravlju i zdravlju drugih osoba  - prepoznaje važnost okružja za očuvanje tjelesnoga, ali i mentalnog zdravlja (obitelj, prijatelji)  - opisuje utjecaj tehnologije na zdravlje i okoliš  PID OŠ C. 3. 2. Učenik raspravlja o utjecaju pravila, prava i dužnosti na pojedinca i zajednicu.  - opisuje i raspravlja o pravilima u digitalnome okružju | | | | |
| NASTAVNE SITUACIJE | | | | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. STIŽE PORUKA!!**  **Ishod aktivnosti:** opisuje i raspravlja o pravilima u digitalnome okružju.  **Opis aktivnosti:**  Učiteljica/učitelj moli učenike da provjere na školskim tabletima jesu li dobili neku poruku putem e-maila. Napominje da je i ona/on dobila/dobio neobičnu poruku (prije sata potrebno je učenicima poslati mail sadržaja: *Dobila sam poruku u kojoj me nepoznati pošiljatelj traži da ga uključim u viber-grupu razreda jer ima prijatelja u našem razredu. Što mi savjetujete? Vaša učiteljica / vaš učitelj!*  (Poruka se može uputiti i na Edmodo, Class Dojo ili neku društvenu mrežu kojom se koristi u razredu. Poruka se također može projicirati na ploču, umjesto slanja na neku mrežu.)  Nakon što učenici pročitaju poruku, učiteljica/učitelj potiče učenike na razgovor o poruci. Učenici izražavaju svoje stavove, uočavaju problematične dijelove, predlažu rješenja uz objašnjenje istih.  **2. STVARNA I VIRTUALNA PRIJATELJSTVA**  **Ishod aktivnosti:** prepoznaje važnost okružja za očuvanje tjelesnoga, ali i mentalnog zdravlja (obitelj, prijatelji); opisuje utjecaj tehnologije na zdravlje i okoliš; opisuje i raspravlja o pravilima u digitalnome okružju.  **Opis aktivnosti:**  Učiteljica/učitelj upućuje učenike na rad s udžbenikom na 12. stranici. Učenici će raditi u parovima. Zadaje učenicima da usporede fotografije, a zatim u parovima napišu koje su prednosti stvarnih prijatelja, a koje virtualnih. Učenici čitaju svoje uratke, komentiraju i vrednuju ih.  Zatim ogovaraju na pitanja ispod fotografija.  **3. OPASNOSTI DIGITALNOG OKRUŽJA**  **Ishod aktivnosti:** odgovorno se ponaša prema sebi, drugima, svome zdravlju i zdravlju drugih osoba; prepoznaje važnost okružja za očuvanje tjelesnoga, ali i mentalnog zdravlja (obitelj, prijatelji); opisuje utjecaj tehnologije na zdravlje i okoliš;opisuje i raspravlja o pravilima u digitalnome okružju.  **Opis aktivnosti:**  Nakon čitanja uokvirenog teksta u udžbeniku, učiteljica/učitelj potiče učenike da potkrijepe tvrdnju poznatim primjerima. Zatim učenici procjenjuju koliko vremena provode u digitalnom okružju, a rezultat upisuju u udžbeniku (boje na lenti). Uspoređuju međusobno rezultate, a učiteljica/učitelj može izračunati prosječan broj sati provedenih uz ekrane za cijeli razred. Navodi učenike na zaključak, ovisno o rezultatima.  Učiteljica/učitelj dijeli učenike u 5 skupina, svaka skupina dobiva po jedan zadatak s 13. stranice udžbenika (4. zadatak mogu rješavati na školskom računalu ili tabletu). Zatim svaka skupina prezentira svoj zadatak i rješenje zadatka.  **4. ODGOVORNO PONAŠANJE**  **Ishod aktivnosti:** odgovorno se ponaša prema sebi, drugima, svome zdravlju i zdravlju drugih osoba; prepoznaje važnost okružja za očuvanje tjelesnoga, ali i mentalnog zdravlja (obitelj, prijatelji); opisuje utjecaj tehnologije na zdravlje i okoliš;opisuje i raspravlja o pravilima u digitalnome okružju.  **Opis aktivnosti:**  Učenici odgovaraju usmeno na pitanja iz rubrike *I mene se pita*.  Zatim ispunjavaju listić za samovrednovanje.   |  |  |  |  | | --- | --- | --- | --- | | **JA U VIRTUALNOM OKRUŽJU** | **uvijek** | **ponekad** | **nikad** | | Pazim kako se ponašam prema sudionicima u virtualnom okružju. |  |  |  | | Oprezno biram virtualne prijatelje. |  |  |  | | Provodim manje od sat vremena dnevno pred ekranima. |  |  |  | | Informacije s interneta provjeravam iz više izvora. |  |  |  |   **NA PLOČI JE:**   |  |  |  |  |  | | --- | --- | --- | --- | --- | | **VIRTUALNA PRIJATELJSTVA**   |  |  | | --- | --- | | STVARNI PRIJATELJI | VIRTUALNI PRIJATELJI | |  |  |   U virtualnom okruženju treba biti oprezan i obziran. | | | | | MODUL: I JA SAM DIO ZAJEDNICE  JEDINICA: AKTIVNO PREDSTAVLJAM SEBE I ZAJEDNICU  [**OBJEKT: Virtualni prijatelji**](https://hr.izzi.digital/DOS/14184/13555.html#block-198205)  MODUL: I JA SAM DIO ZAJEDNICE  JEDINICA: AKTIVNO PREDSTAVLJAM SEBE I ZAJEDNICU  [**OBJEKT: Sigurno na internetu**](https://hr.izzi.digital/DOS/14184/13555.html#block-198220) | **OŠ HJ** A. 3. 4. Učenik piše vođenim pisanjem jednostavne tekstove u skladu s temom.  **MAT OŠ** E. 3. 1. Služi se različitim prikazima podataka.  **IKT** A. 2. 1. Učenik prema savjetu odabire odgovarajuću digitalnu tehnologiju za obavljanje zadatka; A. 2. 2. Učenik se samostalno koristi njemu poznatim uređajima i programima; A. 2. 3. Učenik se odgovorno i sigurno koristi programima i uređajima; A. 2. 4. Učenik opisuje utjecaj tehnologije na zdravlje i okoliš.  **ODR** A. 2. 1. Razlikuje pozitivne i negativne utjecaje čovjeka na prirodu i okoliš. |