**PRIJEDLOG PRIPREME ZA IZVOĐENJE NASTAVE PRIRODE I DRUŠTVA**

|  |  |  |  |  |
| --- | --- | --- | --- | --- |
| IME I PREZIME: | | RAZRED: 3. | REDNI BROJ SATA: 50. | |
| PREDMETNO PODRUČJE: | PRIRODA I DRUŠTVO | | | |
| DOMENA: | ORGANIZIRANOST SVIJETA OKO NAS; PROMJENE I ODNOSI | | | |
| NASTAVNI SADRŽAJ: | Živi svijet uz vode i u njima; O | | | |
| ISHODI: | PID OŠ A. 3. 1. Učenik zaključuje o organiziranosti prirode  - razvrstava biljke iz zavičaja u skupine prema odabranome kriteriju  - prepoznaje obilježja životinja u svome zavičaju te ih razvrstava u skupine  PID OŠ B. 3. 1. Učenik raspravlja o važnosti odgovornoga odnosa prema sebi, drugima i prirodi.  - odgovorno se ponaša prema biljkama i životinjama u zavičaju i širem prostoru  - procjenjuje utjecaj čovjeka na biljke i životinje u zavičaju  PID OŠ B. 3. 2. Učenik zaključuje o promjenama i odnosima u prirodi te međusobnoj ovisnosti živih bića i prostora na primjerima iz svoga okoliša.  - prepoznaje važnost biljaka i životinja za život ljudi i daje vlastite primjere  - objašnjava međuovisnost biljnoga i životinjskoga svijeta i čovjeka  - objašnjava povezanost staništa i uvjeta u okolišu s promjenama u biljnome i životinjskome svijetu u zavičaju  PID OŠ C. 3. 1. Učenik raspravlja o ulozi, utjecaju i važnosti zavičajnoga okružja u razvoju identiteta te utjecaju pojedinca na očuvanje baštine.  - objašnjava prirodnu i društvenu raznolikost, posebnost i prepoznatljivost zavičaja koristeći se različitim izvorima  - imenuje i opisuje neku od zaštićenih biljnih i/ili životinjskih zavičajnih vrsta te predlaže načine njezina očuvanja  - navodi primjere i načine zaštite i očuvanja prirodne, kulturne i povijesne baštine zavičaja | | | |
| NASTAVNE SITUACIJE | | | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. ZAGONETNO BIĆE**  **Ishod aktivnosti: p**repoznaje obilježja životinja u svome zavičaju te ih razvrstava u skupine.  **Opis aktivnosti:**  Učiteljica/učitelj s učenicima igra igru *Vješala*. Zagonetni pojam je npr. BARSKA KORNJAČA ili SIVA ČAPLJA ili MORSKA SPUŽVA ili sl. Nakon otkrivanja pojma učenici govore što znaju o toj životinji te navode o kojoj bi životinji željeli više znati. Učiteljica/učitelj najavljuje nastavni sadržaj.  **2. BILJNI I ŽIVOTINJSKI SVIJET**  **Ishod aktivnosti:** razvrstava biljke iz zavičaja u skupine prema odabranome kriteriju; prepoznaje obilježja životinja u svome zavičaju te ih razvrstava u skupine; prepoznaje važnost biljaka i životinja za život ljudi i daje vlastite primjere; objašnjava međuovisnost biljnoga i životinjskoga svijeta i čovjeka. objašnjava povezanost staništa i uvjeta u okolišu s promjenama u biljnome i životinjskome svijetu u zavičaju; objašnjava prirodnu i društvenu raznolikost, posebnost i prepoznatljivost zavičaja koristeći se različitim izvorima.  **Opis aktivnosti:**  Učiteljica/učitelj dijeli učenike u šest skupina.  Zadatci za istraživanje:  1. skupina: biljke uz rijeke i potoke i u njima  2. skupina: biljke uz jezera i u njima  3. skupina: biljke uz more u i njemu  4. skupina: životinje uz rijeke i potoke i u njima  5. skupina: životinje uz jezera i u njima  6. skupina: životinje uz more i u njemu.  Učenici će se koristiti udžbenikom (38. i 39. stranica), odgovarajućom literaturom iz školske knjižnice (dječje enciklopedije) i/ili internetom. Svaka skupina prikazat će svoj uradak plakatom s podatcima o traženim biljkama/životinjama (naziv, neka zanimljivost, je li zaštićena vrsta) te crtež svih ili nekoliko biljaka/životinja.  Na kraju će ostalim učenicima prezentirati svoj uradak. Učiteljica/učitelj će pitanjima usmjeravati učenike na zaključak o međuovisnosti biljnog i životinjskog svijeta i čovjeka (npr. hranidbeni lanac) i važnosti odgovornog odnosa ljudi prema prirodi.  **3. ZAŠTITA UGROŽENIH VRSTA**  **Ishod aktivnosti:** odgovorno se ponaša prema biljkama i životinjama u zavičaju i širem prostoru; procjenjuje utjecaj čovjeka na biljke i životinje u zavičaju;imenuje i opisuje neku od zaštićenih biljnih i/ili životinjskih zavičajnih vrsta te predlaže načine njezina očuvanja; navodi primjere i načine zaštite i očuvanja prirodne, kulturne i povijesne baštine zavičaja.  **Opis aktivnosti:**  Učiteljica/učitelj upućuje učenike na čitanje teksta na 40. stranici udžbenika. Potiče komunikacijsku situaciju s učenicima na temu ugrožavanja biljaka i životinja postupcima čovjeka i načinima njihove zaštite. Imenuju nacionalne parkove ili parkove prirode u zavičaju te navode pravila ponašanja u njima.  **4. ŠTO SMO SAZNALI?**  **Ishod aktivnosti:** razvrstava biljke iz zavičaja u skupine prema odabranome kriteriju; prepoznaje obilježja životinja u svome zavičaju te ih razvrstava u skupine; objašnjava povezanost staništa i uvjeta u okolišu s promjenama u biljnome i životinjskome svijetu u zavičaju.  **Opis aktivnosti:**  Učiteljica/učitelj upućuje učenike na rješavanje zadataka u radnom dijelu udžbenika na 41. stranici.  IZLAZNA KARTICA: Udžbenik, 41. stranica, 2. zadatak.  **NA PLOČI JE:**   |  |  |  |  |  |  |  |  |  |  |  |  |  |  |  |  |  |  |  | | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | | **BILJKE I ŽIVOTINJE UZ VODE I U NJIMA**   |  |  |  |  |  |  | | --- | --- | --- | --- | --- | --- | | BILJKE | | | ŽIVOTINJE | | | | potok, rijeka | jezero | more | potok, rijeka | jezero | more | |  |  |  |  |  |  |   Ugrožene/zaštićene biljke:  Ugrožene/zaštićene životinje:  Zaštićena područja:  *(upisati prema zavičaju učenika)* | | | | Modul: VODA JE ŽIVOT  Jedinica: ŽIVI SVIJET U VODAMA  [**Objekt: Životinje u vodi i uz vodu**](https://hr.izzi.digital/DOS/14184/13567.html#block-369775)  Modul: VODA JE ŽIVOT  Jedinica: ŽIVI SVIJET U VODAMA  [**Objekt: Biljke u vodi**](https://hr.izzi.digital/DOS/14184/13567.html#block-369756)  Modul: VODA JE ŽIVOT  Jedinica: ŽIVI SVIJET U VODAMA  [**Objekt: Upoznajem biljke mora, rijeka, bara**](https://hr.izzi.digital/DOS/14184/13567.html#block-369759) | **OŠ HJ** A. 3. 1. Učenik razgovara i govori tekstove jednostavne strukture; A. 3. 4. Učenik piše vođenim pisanjem jednostavne tekstove u skladu s temom.  **OŠ LK** A. 3. 1. Učenik likovnim i vizualnim izražavanjem interpretira različite sadržaje.  **IKT** A. 2. 2. Učenik se samostalno koristi njemu poznatim uređajima i programima; A. 2. 3. Učenik se odgovorno i sigurno koristi programima i uređajima.  **OSR** B. 2. 4. Suradnički uči i radi u timu.  **UKU** D. 2. 2. 2. Suradnja s drugima: Učenik ostvaruje dobru komunikaciju s drugima, uspješno surađuje u različitim situacijama i spreman je zatražiti i ponuditi pomoć. |