**PRIJEDLOG PRIPREME ZA IZVOĐENJE NASTAVE PRIRODE I DRUŠTVA**

|  |  |  |  |  |  |
| --- | --- | --- | --- | --- | --- |
| IME I PREZIME: | | RAZRED: 3. | REDNI BROJ SATA: 55. | | |
| PREDMETNO PODRUČJE: | PRIRODA I DRUŠTVO | | | | |
| DOMENA: | ORGANIZIRANOST SVIJETA OKO NAS; PROMJENE I ODNOSI | | | | |
| NASTAVNI SADRŽAJ: | Kruženje vode u prirodi; O | | | | |
| ISHODI: | PID OŠ A. 3. 1. Učenik zaključuje o organiziranosti prirode.  - istražuje različita svojstva i stanja vode  - uočava i razlikuje vremenske pojave (npr. snijeg, tuča, magla, mraz, inje, vjetar...)  PID OŠ B. 3. 2. Učenik zaključuje o promjenama i odnosima u prirodi te međusobnoj ovisnosti živih bića i prostora na primjerima iz svoga okoliša.  - objašnjava povezanost staništa i uvjeta u okolišu s promjenama u biljnome i životinjskome svijetu u zavičaju  - zaključuje o uzrocima i posljedicama u procesima u prirodi  PID OŠ C. 3. 1. Učenik raspravlja o ulozi, utjecaju i važnosti zavičajnoga okružja u razvoju identiteta te utjecaju pojedinca na očuvanje baštine.  - objašnjava prirodnu i društvenu raznolikost, posebnost i prepoznatljivost zavičaja koristeći se različitim izvorima | | | | |
| NASTAVNE SITUACIJE | | | | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. VODA U PRIRODI**  **Ishod aktivnosti:** istražuje različita svojstva i stanja vode.  **Opis aktivnosti:**  Učiteljica/učitelj ulijeva vruću vodu u prozirnu veću posudu i pokriva je prozirnom kuhinjskom folijom. Pita učenike što će se dogoditi. Učenici promatraju stvaranje pare i kondenziranje u sitne kapljice na prozirnoj foliji. Učiteljica/učitelj stavlja ohlađeni poklopac na posudu. Kapljice na foliji postaju veće i pod težinom počinju kapati – padati nazad na dno posude. Pita učenike što se dogodilo i zašto te gdje se događaju takve pojave. Najavljuje nastavni sadržaj.  **2. KRUŽENJE VODE U PRIRODI**  **Ishod aktivnosti:** istražuje različita svojstva i stanja vode; uočava i razlikuje vremenske pojave (npr. snijeg, tuča, magla, mraz, inje, vjetar...); objašnjava povezanost staništa i uvjeta u okolišu s promjenama u biljnome i životinjskome svijetu u zavičaju; zaključuje o uzrocima i posljedicama u procesima u prirodi; objašnjava prirodnu i društvenu raznolikost, posebnost i prepoznatljivost zavičaja koristeći se različitim izvorima.  **Opis aktivnosti:**  Učiteljica/učitelj upućuje učenike na promatranje ilustracije na 46. stranici udžbenika. Potiče i usmjerava učenike na opisivanje kruženja vode u prirodi ističući da se sve događa pod utjecajem promjena temperature. Učenici crtaju jednostavan prikaz kruženja vode u prirodi u bilježnice. Izvode zaključak da voda u prirodi neprestano kruži (isparava, formira oblake, pada na zemlju u obliku oborina).  **3. KRUŽENJE VODE U VREĆICI – praktičan rad**  **Ishod aktivnosti:** istražuje različita svojstva i stanja vode; uočava i razlikuje vremenske pojave (npr. snijeg, tuča, magla, mraz, inje, vjetar...); objašnjava povezanost staništa i uvjeta u okolišu s promjenama u biljnome i životinjskome svijetu u zavičaju; zaključuje o uzrocima i posljedicama u procesima u prirodi; objašnjava prirodnu i društvenu raznolikost, posebnost i prepoznatljivost zavičaja koristeći se različitim izvorima.  **Opis aktivnosti:**  Učiteljica/učitelj objašnjava učenicima zadatak: učenici će izraditi umanjeni prikaz kruženja vode u prozirnoj plastičnoj vrećici. Na dno će uliti vodu s nekoliko kapi jestive boje, a na vanjskoj strani vrećice flomasterima će nacrtati u gornjem dijelu oblake i Sunce. Vrećicu će zatvoriti i objesiti uz prozor – kroz neko vrijeme doći će do isparavanja pa će se u unutrašnjosti vrećice pojaviti sitne kapljice, koje će s vremenom otežati i početi kliziti.  **4. ŠTO SMO SAZNALI?**  **Ishod aktivnosti:** uočava i razlikuje vremenske pojave (npr. snijeg, tuča, magla, mraz, inje, vjetar...); objašnjava povezanost staništa i uvjeta u okolišu s promjenama u biljnome i životinjskome svijetu u zavičaju; zaključuje o uzrocima i posljedicama u procesima u prirodi; objašnjava prirodnu i društvenu raznolikost, posebnost i prepoznatljivost zavičaja koristeći se različitim izvorima.  **Opis aktivnosti:**  Učiteljica/učitelj dijeli učenicima listić za ponavljanje i vježbanje sadržaja.   |  | | --- | | KRUŽENJE VODE U PRIRODI  1. Najčešće stanje vode koje susrećemo u prirodi je:  a) tekuće  b) plinovito  c) čvrsto.  2. Zbog Sunčeve topline voda sa Zemljine površine \_\_\_\_\_\_\_\_\_\_\_\_\_\_\_.  Visoko iznad Zemlje vodena para stvara \_\_\_\_\_\_\_\_\_\_\_\_\_\_\_\_. Iz njih će padalinama voda opet doći na \_\_\_\_\_\_\_\_\_\_\_\_\_\_\_\_\_\_\_\_. Taj proces nazivamo \_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.  3. Količina vode na Zemlji je:  a) stalna  b) povećava se  c) smanjuje se. |   **NA PLOČI JE:**   |  | | --- | | **KRUŽENJE VODE U PRIRODI**  OBORINE ISPARAVANJE | | | | | Modul: VODA JE ŽIVOT  Jedinica: VODA U PRIRODI  [**Objekt: Kako voda kruži u prirodi?**](https://hr.izzi.digital/DOS/14184/13568.html#block-210174)  Modul: VODA JE ŽIVOT  Jedinica: VODA U PRIRODI  [**Objekt: Stanja vode**](https://hr.izzi.digital/DOS/14184/13568.html#block-213413)  Modul: VODA JE ŽIVOT  Jedinica: VODA U PRIRODI  [**Objekt: Što sada znam o vodama?**](https://hr.izzi.digital/DOS/14184/13568.html#block-213426) | **OŠ HJ** A. 3. 1. Učenik razgovara i govori tekstove jednostavne strukture; A. 3. 4. Učenik piše vođenim pisanjem jednostavne tekstove u skladu s temom.  **OŠ LK** A. 3. 1. Učenik likovnim i vizualnim izražavanjem interpretira različite sadržaje.  **IKT** A. 2. 2. Učenik se samostalno koristi njemu poznatim uređajima i programima;  A. 2. 3. Učenik se odgovorno i sigurno koristi programima i uređajima.  **OSR** B. 2. 4. Suradnički uči i radi u timu.  **UKU** B. 2. 4. 4. Samovrednovanje/samoprocjena: Na poticaj učitelja, ali i samostalno, učenik samovrednuje proces učenja i svoje rezultate te procjenjuje ostvareni napredak; C. 2. 1. 1. Vrijednost učenja: Učenik može objasniti vrijednost učenja za svoj život; C. 2. 3. 3. Interes: Učenik iskazuje interes za različita područja, preuzima odgovornost za svoje učenje i ustraje u učenju; D. 2. 1. 1. Fizičko okružje učenja: Učenik stvara prikladno fizičko okružje za učenje s ciljem poboljšanja koncentracije i motivacije; D. 2. 2. 2. Suradnja s drugima: Učenik ostvaruje dobru komunikaciju s drugima, uspješno surađuje u različitim situacijama i spreman je zatražiti i ponuditi pomoć. |