**PRIJEDLOG PRIPREME ZA IZVOĐENJE NASTAVE PRIRODE I DRUŠTVA**

|  |  |  |  |  |  |
| --- | --- | --- | --- | --- | --- |
| IME I PREZIME: | | RAZRED: 3. | REDNI BROJ SATA: 56. | | |
| PREDMETNO PODRUČJE: | PRIRODA I DRUŠTVO | | | | |
| DOMENA: | ORGANIZIRANOST SVIJETA OKO NAS; PROMJENE I ODNOSI | | | | |
| NASTAVNI SADRŽAJ: | Kruženje vode u prirodi; PIV | | | | |
| ISHODI: | PID OŠ A. 3. 1. Učenik zaključuje o organiziranosti prirode.  - istražuje različita svojstva i stanja vode  - uočava i razlikuje vremenske pojave (npr. snijeg, tuča, magla, mraz, inje, vjetar...)  PID OŠ B. 3. 2. Učenik zaključuje o promjenama i odnosima u prirodi te međusobnoj ovisnosti živih bića i prostora na primjerima iz svoga okoliša.  - objašnjava povezanost staništa i uvjeta u okolišu s promjenama u biljnome i životinjskome svijetu u zavičaju  - zaključuje o uzrocima i posljedicama u procesima u prirodi  PID OŠ C. 3. 1. Učenik raspravlja o ulozi, utjecaju i važnosti zavičajnoga okružja u razvoju identiteta te utjecaju pojedinca na očuvanje baštine.  - objašnjava prirodnu i društvenu raznolikost, posebnost i prepoznatljivost zavičaja koristeći se različitim izvorima | | | | |
| NASTAVNE SITUACIJE | | | | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. VREMENSKA PROGNOZA**  **Ishod aktivnosti:** uočava i razlikuje vremenske pojave (npr. snijeg, tuča, magla, mraz, inje, vjetar...); objašnjava povezanost staništa i uvjeta u okolišu s promjenama u biljnome i životinjskome svijetu u zavičaju; zaključuje o uzrocima i posljedicama u procesima u prirodi; objašnjava prirodnu i društvenu raznolikost, posebnost i prepoznatljivost zavičaja koristeći se različitim izvorima.  **Opis aktivnosti:**  Učiteljica/učitelj prikazuje snimku vremenske prognoze. Zatim potiče učenike na razgovor o vremenskim prilikama i vrstama oborina. Pita učenike kako nazivamo osobu koja proučava vremenske prilike i što koristi u svojem radu.  Upućuje učenike na pitanja u udžbeniku na 47. stranici, *I mene se pita*.  **2. VRIJEME I PADALINE**  **Ishod aktivnosti:** istražuje različita svojstva i stanja vode; uočava i razlikuje vremenske pojave (npr. snijeg, tuča, magla, mraz, inje, vjetar...); zaključuje o uzrocima i posljedicama u procesima u prirodi; objašnjava prirodnu i društvenu raznolikost, posebnost i prepoznatljivost zavičaja koristeći se različitim izvorima.  **Opis aktivnosti:**  Učiteljica/učitelj upućuje učenike na istraživanje o vremenskim prilikama, odnosno padalinama. Učenici se mogu koristiti dječjim enciklopedijama i internetom.  Istražuju i bilježe:  1. skupina: 10 najčešćih padalina/oborina – njihov naziv i opis  2. skupina: podatke o količinama padalina (kiša i snijeg) u Hrvatskoj  3. skupina: mjerni instrumenti za: kišu (kišomjer ili ombrometar), temperaturu (termometar), brzinu vjetra (anemometar), mjerenje vodostaja (vodomjerna letva),jakost grmljavine (brontometar), tlak zraka (barometar) – navesti nazive mjernih uređaja.  Po završetku izvješćuju ostale učenike o svojem uratku.  NAPOMENA: mjerni instrumenti su prošireni sadržaj i rade se informativno. Anemometar će praktično izraditi u temi *Energija*. Ako postoji mogućnost, učenicima se pokažu neki mjerni instrumenti i očitaju se vrijednosti (temperatura i tlak zraka).  **3. IZRADA KIŠOMJERA – praktičan rad**  **Ishod aktivnosti:** istražuje različita svojstva i stanja vode; uočava i razlikuje vremenske pojave (npr. snijeg, tuča, magla, mraz, inje, vjetar...); objašnjava povezanost staništa i uvjeta u okolišu s promjenama u biljnome i životinjskome svijetu u zavičaju; zaključuje o uzrocima i posljedicama u procesima u prirodi; objašnjava prirodnu i društvenu raznolikost, posebnost i prepoznatljivost zavičaja koristeći se različitim izvorima.  **Opis aktivnosti:**  Učiteljica/učitelj objašnjava učenicima zadatak – izradit će kišomjer.  Potreban pribor i materijal:  – plastična boca – manje kamenje ili šljunak – škare – ljepljiva traka – vodootporni flomaster – ravnalo.  Uputa: Odreži vrh boce na mjestu gdje se boca počinje sužavati. U bocu stavi nekoliko manjih kamena ili šljunak kako se ne bi prevrnula. Sada vrh boce okreni naopako i stavi na bocu tako da izgleda kao lijevak. Sve zajedno pričvrsti ljepljivom trakom. Na boci, u visini malo iznad kamena odnosno šljunka, označi crtu iznad koje ćeš mjeriti količinu oborine. Zatim s pomoću ravnala iznad te crte flomasterom napravi skalu na kojoj ćeš promatrati koliko će kiše pasti. Umjesto crtanja skale možeš s vanjske strane zalijepiti obično ravnalo malo iznad kamena. Na kraju ulij u bocu vodu do početka svoje skale, pa postavi bocu na otvoreno i nezaštićeno mjesto prije nego počne padati kiša.  Nakon što je kiša prestala pogledaj koliko se vode skupilo u kišomjeru. Možeš mjeriti i koliko je dugo kiša padala te na taj način usporediti da li je, u određenom vremenskom periodu, padala slabije ili jače.  **NA PLOČI JE:**   |  | | --- | | **KRUŽENJE VODE U PRIRODI**  VREMENSKA PROGNOZA  Istražujemo:  1. skupina: 10 najčešćih padalina/oborina – njihov naziv i opis  2. skupina: podatke o količinama padalina (kiša i snijeg) u Hrvatskoj  3. skupina: mjerni instrumenti za mjerenje količine kiše, temperature, brzine vjetra, za mjerenje vodostaja…  Praktični rad: izrada kišomjera | | | | | Modul: VODA JE ŽIVOT  Jedinica: VODA U PRIRODI  [**Objekt: Za znatiželjne**](https://hr.izzi.digital/DOS/14184/13568.html#block-210065) | **OŠ HJ** A. 3. 1. Učenik razgovara i govori tekstove jednostavne strukture; A. 3. 4. Učenik piše vođenim pisanjem jednostavne tekstove u skladu s temom.  **OŠ LK** A. 3. 1. Učenik likovnim i vizualnim izražavanjem interpretira različite sadržaje.  **IKT** A. 2. 2. Učenik se samostalno koristi njemu poznatim uređajima i programima;  A. 2. 3. Učenik se odgovorno i sigurno koristi programima i uređajima.  **OSR** B. 2. 4. Suradnički uči i radi u timu.  **UKU** C. 2. 1. 1. Vrijednost učenja: Učenik može objasniti vrijednost učenja za svoj život; C. 2. 3. 3. Interes: Učenik iskazuje interes za različita područja, preuzima odgovornost za svoje učenje i ustraje u učenju; D. 2. 1. 1. Fizičko okružje učenja: Učenik stvara prikladno fizičko okružje za učenje s ciljem poboljšanja koncentracije i motivacije; D. 2. 2. 2. Suradnja s drugima: Učenik ostvaruje dobru komunikaciju s drugima, uspješno surađuje u različitim situacijama i spreman je zatražiti i ponuditi pomoć. |