**PRIJEDLOG PRIPREME ZA IZVOĐENJE NASTAVE PRIRODE I DRUŠTVA**

|  |  |  |  |  |  |
| --- | --- | --- | --- | --- | --- |
| IME I PREZIME: | | RAZRED: 3. | REDNI BROJ SATA: 65. | | |
| PREDMETNO PODRUČJE: | PRIRODA I DRUŠTVO | | | | |
| DOMENA: | ORGANIZIRANOST SVIJETA OKO NAS; PROMJENE I ODNOSI | | | | |
| NASTAVNI SADRŽAJ: | Moje tijelo i zdravlje; O | | | | |
| ISHODI: | PID OŠ A. 3. 1. Učenik zaključuje o organiziranosti prirode.  - opisuje osnovna obilježja živih bića  - zaključuje da se tijelo sastoji od dijelova – organa i da dijelovi čine cjelinu, organizam o kojemu se treba brinuti  PID OŠ B. 3. 1. Učenik raspravlja o važnosti odgovornoga odnosa prema sebi, drugima i prirodi.  - odgovorno se ponaša prema sebi, drugima, svome zdravlju i zdravlju drugih osoba  - prepoznaje važnost okružja za očuvanje tjelesnoga, ali i mentalnoga zdravlja (obitelj, prijatelji) | | | | |
| NASTAVNE SITUACIJE | | | | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. SAMOPROCJENA**  **Ishod aktivnosti:** odgovorno se ponaša prema sebi, drugima, svome zdravlju i zdravlju drugih osoba; prepoznaje važnost okružja za očuvanje tjelesnoga, ali i mentalnog zdravlja (obitelj, prijatelji).  **Opis aktivnosti:**  Učiteljica/učitelj potiče učenike na stvaranje mentalne mape na temu *Što znam o svojem tijelu i zdravlju*. Olujom ideja učenici navode svoje asocijacije i prethodna znanja o svojem tijelu i zdravlju. Učiteljica/učitelj zatim upućuje učenike na čitanje teksta *Moći ću* u udžbeniku na 68. stranici te samoprocjenu na 69. stranici. Po završetku rada učenika pita ih tko želi prokomentirati svoju samoprocjenu.  **2. ŠTO MOŽE MOJE TIJELO – ORGANI**  **Ishod aktivnosti:** zaključuje da se tijelo sastoji od dijelova – organa i da dijelovi čine cjelinu, organizam o kojemu se treba brinuti; odgovorno se ponaša prema sebi, drugima, svome zdravlju i zdravlju drugih osoba; prepoznaje važnost okružja za očuvanje tjelesnoga, ali i mentalnoga zdravlja (obitelj, prijatelji).  **Opis aktivnosti:**  Učiteljica/učitelj pita učenike što može njihovo tijelo – što mogu ruke/noge/glava/nos/usta… Učenici nabrajaju i izvode pokrete (npr. nosom mirišemo i udišemo zrak). Učiteljica/učitelj zatim pita bismo li mogli disati da nemamo nos/usta i koji nam je dio tijela još potreban za disanje (pluća, dušnik – navode ono što im je poznato).  Učiteljica/učitelj usmjerava učenike na rad s udžbenikom – učenici promatraju niz fotografija u gornjem dijelu 70. i 71. stranice, opisuju što vide i navode primjere kako se trebamo ponašati prema svojem tijelu da bismo mogli kretati se i obavljati različite radnje, da bismo mogli pratiti nastavu i sudjelovati u različitim aktivnostima… Učiteljica/učitelj usmjerava učenike na zaključak da se tijelo sastoji od organa čiji je rad usklađen.  Dijeli učenike u 5 skupina, svaka skupina istražuje čemu služe navedeni organi, kako utječemo na pravilan razvoj tih organa i kakva se oboljenja/oštećenja mogu dogoditi. Trebaju navesti 1-2 primjera (učenici se koriste sadržajem iz središnjeg dijela udžbenika na 70. i 71. stranici, dječjim enciklopedijama, internetom).  1. skupina: KOSTI I MIŠIĆI  2. skupina: ORGANI ZA DISANJE  3. skupina: PROBAVNI ORGANI  4. skupina: SRCE I KRVNE ŽILE  5. skupina: MOZAK  Primjer listića za rad po skupinama:   |  |  |  |  | | --- | --- | --- | --- | | NAZIV ORGANA | ČEMU SLUŽI? | Mjere odgovornog ponašanja za sprječavanje oboljenja ili oštećenja | Moguća oboljenja ili oštećenja | |  |  | 1.  2. |  |   Nakon istraživanja učenici izvještavaju ostale učenike što su doznali.  **3. BRIGA O ZDRAVLJU TIJELA**  **Ishod aktivnosti:** opisuje osnovna obilježja živih bića; zaključuje da se tijelo sastoji od dijelova – organa i da dijelovi čine cjelinu, organizam o kojemu se treba brinuti; odgovorno se ponaša prema sebi, drugima, svome zdravlju i zdravlju drugih osoba; prepoznaje važnost okružja za očuvanje tjelesnoga, ali i mentalnoga zdravlja (obitelj, prijatelji).  **Opis aktivnosti:**  Učiteljica/učitelj upućuje učenike na 72. stranicu udžbenika. Učenici čitaju postavljena pitanja i odgovaraju na njih te zaključuju kako treba brinuti o zdravlju svojega tijela.  **3. ŠTO SMO SAZNALI?**  **Ishod aktivnosti:** opisuje osnovna obilježja živih bića; zaključuje da se tijelo sastoji od dijelova – organa i da dijelovi čine cjelinu, organizam o kojemu se treba brinuti; odgovorno se ponaša prema sebi, drugima, svome zdravlju i zdravlju drugih osoba; prepoznaje važnost okružja za očuvanje tjelesnoga, ali i mentalnoga zdravlja (obitelj, prijatelji).  **Opis aktivnosti:**  Učenici usmeno odgovaraju na pitanja *I mene se pita* na 72. stranici udžbenika. Zatim učenicima dijeli listić 3-2-1. Učenici trebaju napisati: 3 organa, 2 mjere za čuvanje zdravlja i 1 zanimljivost koju su saznali.   |  |  | | --- | --- | | 3 organa |  | | 2 mjere za čuvanje zdravlja |  | | 1 zanimljivost |  |   **NA PLOČI JE:**   |  |  |  |  |  |  | | --- | --- | --- | --- | --- | --- | | **ŠTO MOŽE MOJE TIJELO?**  Tijelo se sastoji od ORGANA.   * kosti i mišići – služe za kretanje * organi za disanje – pluća, nos/usta… * probavni organi – usta, želudac… * srce i krvne žile – srce tjera krv žilama i dovodi hranjive tvari u svaki dio tijela * mozak – upravlja radom cijelog tijela i svim organima   Briga o zdravlju obuhvaća:   |  | | --- | | * redovito održavanje higijene | | * raznolika i umjerena prehrana | | * bavljenje fizičkim aktivnostima | | * boravak na svježemu zraku | | * učenje i briga o sebi i drugima. | | | | | | Modul: ŠTO MOŽE MOJE TIJELO?  Jedinica: MOJE TIJELO I ZDRAVLJE  [**Objekt: Organi u našem tijelu**](https://hr.izzi.digital/DOS/14184/13573.html#block-375878)  Modul: ŠTO MOŽE MOJE TIJELO?  Jedinica: MOJE TIJELO I ZDRAVLJE  [**Objekt: Kako čuvam zdravlje?**](https://hr.izzi.digital/DOS/14184/13573.html#block-375913)  Modul: ŠTO MOŽE MOJE TIJELO?  Jedinica: MOJE TIJELO I ZDRAVLJE  [**Objekt: Što kada se razbolim?**](https://hr.izzi.digital/DOS/14184/13573.html#block-376563) | **OŠ HJ** A. 3. 1. Učenik razgovara i govori tekstove jednostavne strukture.  **OŠ TZK** B. 3. 1. Sudjeluje u provjeravanju morfoloških obilježja, motoričkih i funkcionalnih sposobnosti te procjeni pravilnoga tjelesnog držanja.  **IKT** A. 2. 2. Učenik se samostalno koristi njemu poznatim uređajima i programima; A. 2. 3. Učenik se odgovorno i sigurno koristi programima i uređajima.  **GOO** C. 2. 3. Promiče kvalitetu života u školi i demokratizaciju škole.  **ODR** C. 2. 1. Solidaran je i empatičan u odnosu prema ljudima i drugim živim bićima.  **OSR** B. 2. 1. Opisuje i uvažava potrebe i osjećaje drugih; C. 2. 1. Razlikuje sigurne od nesigurnih situacija u zajednici i opisuje kako postupiti u rizičnim situacijama; C. 2. 2. Prihvaća i obrazlaže važnost društvenih normi i pravila.  **ZDR** A. 2. 2. A. Razlikuje pravilnu od nepravilne prehrane i razumije važnost pravilne prehrane za zdravlje; A. 2. 2. B. Primjenjuje pravilnu tjelesnu aktivnost sukladno svojim sposobnostima, afinitetima i zdravstvenom stanju; A. 2. 3. Opisuje važnost održavanja pravilne osobne higijene za očuvanje zdravlja s naglaskom na pojačanu potrebu osobne higijene tijekom puberteta; B. 2. 2. C. Uspoređuje i podržava različitosti; B. 2. 3. A. Opisuje zdrave životne navike; B. 2. 3. B. Nabraja i opisuje rizike koji dovode do razvoja ovisničkih ponašanja. |