**PRIJEDLOG PRIPREME ZA IZVOĐENJE NASTAVE PRIRODE I DRUŠTVA**

|  |  |  |  |  |  |
| --- | --- | --- | --- | --- | --- |
| IME I PREZIME: | | RAZRED: 3. | REDNI BROJ SATA: 66. | | |
| PREDMETNO PODRUČJE: | PRIRODA I DRUŠTVO | | | | |
| DOMENA: | ORGANIZIRANOST SVIJETA OKO NAS; PROMJENE I ODNOSI | | | | |
| NASTAVNI SADRŽAJ: | Moje tijelo i zdravlje; PIV | | | | |
| ISHODI: | PID OŠ A. 3. 1. Učenik zaključuje o organiziranosti prirode.  opisuje osnovna obilježja živih bića  zaključuje da se tijelo sastoji od dijelova – organa i da dijelovi čine cjelinu, organizam o kojemu se treba brinuti  PID OŠ B. 3. 1. Učenik raspravlja o važnosti odgovornoga odnosa prema sebi, drugima i prirodi.  odgovorno se ponaša prema sebi, drugima, svome zdravlju i zdravlju drugih osoba  prepoznaje važnost okružja za očuvanje tjelesnoga, ali i mentalnoga zdravlja (obitelj, prijatelji) | | | | |
| NASTAVNE SITUACIJE | | | | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. TJELESNA TEMPERATURA**  **Ishod aktivnosti:** odgovorno se ponaša prema sebi, drugima, svome zdravlju i zdravlju drugih osoba.  **Opis aktivnosti:**  Učiteljica/učitelj pokazuje toplomjer (može pokazati obični i digitalni toplomjer) i pita učenike što je to i čemu služi te kada se upotrebljava. Učenici su donijeli svoje toplomjere pa ih opisuju i objašnjavaju kako se njima mjeri tjelesna temperatura. Zatim, prema uputi učiteljice/učitelja, učenici mjere temperaturu i očitavaju je. Uočavaju da svi imaju vrlo slične vrijednosti i zaključuju da je normalna tjelesna temperatura od 36 do 37˚C.  Učiteljica/učitelj upućuje učenike na rješavanje 6. zadatka u radnom dijelu udžbenika na 74. stranici.  **2. MJERIMO PROMJENE U RADU NEKIH ORGANA**  **Ishod aktivnosti:** zaključuje da se tijelo sastoji od dijelova – organa i da dijelovi čine cjelinu, organizam o kojemu se treba brinuti; odgovorno se ponaša prema sebi, drugima, svome zdravlju i zdravlju drugih osoba; prepoznaje važnost okružja za očuvanje tjelesnoga, ali i mentalnoga zdravlja (obitelj, prijatelji).  **Opis aktivnosti:**  Učiteljica/učitelj pita učenike rade li naši organi uvijek jednako, u kojim situacijama se usporava ili ubrzava rad nekih organa i možemo li neke promjene izmjeriti. Najavljuje istraživanje promjena u radu organa.  Zadatci za skupine:   |  |  | | --- | --- | | 1. skupina | PROMJENE U RADU SRCA | | Uputa: | Izmjerite broj otkucaja srca (puls) na zapešću prije i poslije tjelesne aktivnosti (mjerite 30 sekundi). Nakon prvog mjerenja radite čučnjeve u trajanju od 1 minute.  Upišite rezultate:   |  |  | | --- | --- | | Broj otkucaja srca prije aktivnosti: | Broj otkucaja srca poslije aktivnosti: | |  |  | | | Zaključak: |  |  |  |  | | --- | --- | | 2. skupina | PROMJENE U RADU ORGANA ZA DISANJE | | Uputa: | Izmjerite broj udisaja prije i poslije tjelesne aktivnosti (mjerite 30 sekundi). Nakon prvog mjerenja radite čučnjeve u trajanju od 1 minute.  Upišite rezultate:   |  |  | | --- | --- | | Broj udisaja prije aktivnosti: | Broj udisaja poslije aktivnosti: | |  |  | | | Zaključak: |  |  |  |  | | --- | --- | | 3. skupina | PROMJENE U TJELESNOJ TEMPERATURI | | Uputa: | Izmjerite toplomjerom tjelesnu temperaturu prije i poslije tjelesne aktivnosti. Nakon prvog mjerenja radite čučnjeve u trajanju od 1 minute.  Upišite rezultate:   |  |  | | --- | --- | | Tjelesna temperatura prije aktivnosti: | Tjelesna temperatura poslije aktivnosti: | |  |  | | | Zaključak: |  |   Nakon izvještavanja učenika, učiteljica/učitelj pita učenike zašto su se dogodile promjene u našem tijelu. Objašnjava učenicima da povećanjem broj otkucaja srca i broja udisaja krv brže cirkulira tijelom i opskrbljuje svaki dio tijela potrebnim kisikom i hranjivim tvarima, a posljedica je povećanje tjelesne temperature.  Pitanjima potiče učenike na razgovor: Koje se još promjene događaju svakodnevnim tjelesnim vježbanjem? (jačanje kostiju i mišića, mišići se povećavaju, srce i pluća rade bolje, izdržljiviji smo i snažniji…)  **3. RAD S RADNIM DIJELOM UDŽBENIKA**  **Ishod aktivnosti:** opisuje osnovna obilježja živih bića; zaključuje da se tijelo sastoji od dijelova – organa i da dijelovi čine cjelinu, organizam o kojemu se treba brinuti; odgovorno se ponaša prema sebi, drugima, svome zdravlju i zdravlju drugih osoba; prepoznaje važnost okružja za očuvanje tjelesnoga, ali i mentalnoga zdravlja (obitelj, prijatelji).  **Opis aktivnosti:**  Učiteljica/učitelj upućuje učenike na rješavanje zadataka na 73. i 74. stranici udžbenika.  **NA PLOČI JE:**   |  | | --- | | **ŠTO MOŽE MOJE TIJELO?**  Tjelesnu temperaturu mjerimo toplomjerom.  Normalna tjelesna temperatura: 36 – 37˚C  Pojačanom tjelesnom aktivnošću ubrzava se rad srca i disanje, povećava se tjelesna temperatura i znojimo se. | | | | | Modul: ŠTO MOŽE MOJE TIJELO?  Jedinica: MOJE TIJELO I ZDRAVLJE  [**Objekt: Organi u našem tijelu**](https://hr.izzi.digital/DOS/14184/13573.html#block-375878)  Modul: ŠTO MOŽE MOJE TIJELO?  Jedinica: MOJE TIJELO I ZDRAVLJE  [**Objekt: Kako čuvam zdravlje?**](https://hr.izzi.digital/DOS/14184/13573.html#block-375913)  Modul: ŠTO MOŽE MOJE TIJELO?  Jedinica: MOJE TIJELO I ZDRAVLJE  [**Objekt: Što kada se razbolim?**](https://hr.izzi.digital/DOS/14184/13573.html#block-376563) | **OŠ HJ** A. 3. 1. Učenik razgovara i govori tekstove jednostavne strukture.  **MAT OŠ** E. 3. 1. Služi se različitim prikazima podataka.  **IKT** A. 2. 2. Učenik se samostalno koristi njemu poznatim uređajima i programima; A. 2. 3. Učenik se odgovorno i sigurno koristi programima i uređajima.  **GOO** C. 2. 3. Promiče kvalitetu života u školi i demokratizaciju škole.  **ODR** C. 2. 1. Solidaran je i empatičan u odnosu prema ljudima i drugim živim bićima.  **OSR** B. 2. 1. Opisuje i uvažava potrebe i osjećaje drugih; C. 2. 1. Razlikuje sigurne od nesigurnih situacija u zajednici i opisuje kako postupiti u rizičnim situacijama; C. 2. 2. Prihvaća i obrazlaže važnost društvenih normi i pravila.  **ZDR** A. 2. 2. B. Primjenjuje pravilnu tjelesnu  aktivnost sukladno svojim sposobnostima, afinitetima i zdravstvenom stanju; A. 2. 3. Opisuje važnost održavanja pravilne osobne higijene za očuvanje zdravlja s naglaskom na pojačanu potrebu osobne higijene tijekom puberteta; B. 2. 2. C. Uspoređuje i podržava različitosti; B. 2. 3. A. Opisuje zdrave životne navike. |