**PRIJEDLOG PRIPREME ZA IZVOĐENJE NASTAVE PRIRODE I DRUŠTVA**

|  |  |  |  |  |  |
| --- | --- | --- | --- | --- | --- |
| IME I PREZIME: | | RAZRED: 3. | REDNI BROJ SATA: 67. | | |
| PREDMETNO PODRUČJE: | PRIRODA I DRUŠTVO | | | | |
| DOMENA: | ORGANIZIRANOST SVIJETA OKO NAS; PROMJENE I ODNOSI | | | | |
| NASTAVNI SADRŽAJ: | Kada lijekovi mogu biti štetni; O | | | | |
| ISHODI: | PID OŠ A. 3. 1. Učenik zaključuje o organiziranosti prirode.  - opisuje osnovna obilježja živih bića  - razvrstava biljke iz zavičaja u skupine prema odabranome kriteriju  PID OŠ B. 3. 1. Učenik raspravlja o važnosti odgovornoga odnosa prema sebi, drugima i prirodi.  - odgovorno se ponaša prema sebi, drugima, svome zdravlju i zdravlju drugih osoba | | | | |
| NASTAVNE SITUACIJE | | | | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. LIJEKOVI IZ PRIRODE**  **Ishod aktivnosti:** razvrstava biljke iz zavičaja u skupine prema odabranome kriteriju;  odgovorno se ponaša prema sebi, drugima, svome zdravlju i zdravlju drugih osoba.  **Opis aktivnosti:**  Učiteljica/učitelj s učenicima ponavlja kako brinemo o svojem tijelu i zdravlju, a zatim pita učenike što radimo kada se osjećamo loše ili se ozlijedimo ili razbolimo. Učenici iznose svoje odgovore.  Učiteljica/učitelj pokazuje učenicima neke ljekovite biljke i med. Pita učenike što prepoznaju. Ono što ne prepoznaju, mogu istražiti mobilnom aplikacijom *Seek* ili *Picture this* i otkriti nazive biljaka. Učenici pronalaze podatke na internetu ili u leksikonu biljaka osnovne podatke – ljekovite biljke. Zatim pita učenike kako nastaje med i kakva svojstva ima, kada ga se preporuča trošiti. Napominje da sve ljekovite biljke kao i med treba konzumirati u umjerenim količinama.  **2. OPASNOSTI IZ BILJNOG SVIJETA**  **Ishod aktivnosti:** razvrstava biljke iz zavičaja u skupine prema odabranome kriteriju; odgovorno se ponaša prema sebi, drugima, svome zdravlju i zdravlju drugih osoba.  **Opis aktivnosti:**  Učiteljica/učitelj upućuje učenike na 75. i 76. stranicu udžbenika. Učenici u skupinama istražuju biljke koje mogu izazvati alergiju i otrovne biljke, čitaju postavljena pitanja i odgovaraju na njih te zaključuju da biljke treba dobro poznavati kako ne bismo naštetili svojemu zdravlju.  **3. PROIZVODNJA LIJEKOVA**  **Ishod aktivnosti:** odgovorno se ponaša prema sebi, drugima, svome zdravlju i zdravlju drugih osoba.  **Opis aktivnosti:**  Učiteljica/učitelj upućuje učenike na čitanje teksta na 76. stranici udžbenika. Učenici su donijeli prazne kutije različitih lijekova. Razgovaraju o poznatim lijekovima (npr. pakiranje nekog sirupa – koristi se za npr. ublažavanje kašlja). Učiteljica/učitelj postavlja pitanja: Kako znate koji lijek trebate uzimati i u kojoj mjeri (dozi)? Tko vam prepisuje lijekove? Gdje možemo preuzeti ili kupiti lijekove? Kako uzimate lijekove i koliko dugo? Smijemo li prestati uzimati lijek čim osjetimo poboljšanje? Zašto? Kada lijekovi mogu biti opasni i štetni?  **4. UTJECAJ OKOLIŠA NA ŽIVA BIĆA**  **Ishod aktivnosti:** opisuje osnovna obilježja živih bića; odgovorno se ponaša prema sebi, drugima, svome zdravlju i zdravlju drugih osoba.  **Opis aktivnosti:**  Učiteljica/učitelj upućuje učenike na čitanje teksta *Čist okoliš* na 77. stranici udžbenika. Upućuje učenike da prokomentiraju u skupinama kako čistoća okoliša utječe na zdravlje ljudi, ali i na život biljaka i životinja te da izvedu zaključke kako se ljudi trebaju ponašati prema prirodi i brinuti o zaštiti okoliša. Zatim skupine izvještavaju o zadatku.  IZLAZNA KARTICA: Učenici odgovaraju na pitanja *I mene se pita* na 77. stranici udžbenika.  **NA PLOČI JE:**   |  | | --- | | **KADA LIJEKOVI MOGU BITI ŠTETNI?**  LJEKOVITE BILJKE: *(nekoliko primjera zavičajnih biljaka)*  BILJKE KOJE MOGU IZAZVATI ALERGIJE: ambrozija, lijeska, breza…  OTROVNE BILJKE: bršljan, tisa, oleandar, kurika, mrazovac…  LIJEKOVI – ljekarna, prema liječnikovoj uputi  Čist okoliš je zdrav okoliš! | | | | | **Modul: ŠTO MOŽE MOJE TIJELO?**  **Jedinica:** KADA LIJEKOVI MOGU BITI ŠTETNI?  **Objekt:** [Zdravlje iz prirode](https://hr.izzi.digital/DOS/14184/13574.html#block-362974)  **Modul: ŠTO MOŽE MOJE TIJELO?**  **Jedinica:** KADA LIJEKOVI MOGU BITI ŠTETNI?  **Objekt:** [Opasnosti iz prirode](https://hr.izzi.digital/DOS/14184/13574.html#block-363011)  **Modul: ŠTO MOŽE MOJE TIJELO?**  **Jedinica:** KADA LIJEKOVI MOGU BITI ŠTETNI?  **Objekt:** [Pomoć iz ljekarne](https://hr.izzi.digital/DOS/14184/13574.html#block-367467) | **OŠ HJ** A. 3. 1. Učenik razgovara i govori tekstove jednostavne strukture.  **IKT** A. 2. 2. Učenik se samostalno koristi njemu poznatim uređajima i programima; A. 2. 3. Učenik se odgovorno i sigurno koristi programima i uređajima.  **GOO** C. 2. 3. Promiče kvalitetu života u školi i demokratizaciju škole.  **ODR** C. 2. 1. Solidaran je i empatičan u odnosu prema ljudima i drugim živim bićima.  **OSR** C. 2. 1. Razlikuje sigurne od nesigurnih situacija u zajednici i opisuje kako postupiti u rizičnim situacijama;  C. 2. 2. Prihvaća i obrazlaže važnost društvenih normi i pravila.  **ZDR** B. 2. 3. A. Opisuje zdrave životne navike. |