**PRIJEDLOG PRIPREME ZA IZVOĐENJE NASTAVE PRIRODE I DRUŠTVA**

|  |  |  |  |  |  |
| --- | --- | --- | --- | --- | --- |
| IME I PREZIME: | | RAZRED: 3. | REDNI BROJ SATA: 68. | | |
| PREDMETNO PODRUČJE: | PRIRODA I DRUŠTVO | | | | |
| DOMENA: | ORGANIZIRANOST SVIJETA OKO NAS; PROMJENE I ODNOSI | | | | |
| NASTAVNI SADRŽAJ: | Kada lijekovi mogu biti štetni; PIV | | | | |
| ISHODI: | PID OŠ A. 3. 1. Učenik zaključuje o organiziranosti prirode.  - opisuje osnovna obilježja živih bića  - razvrstava biljke iz zavičaja u skupine prema odabranome kriteriju  PID OŠ B. 3. 1. Učenik raspravlja o važnosti odgovornoga odnosa prema sebi, drugima i prirodi.  - odgovorno se ponaša prema sebi, drugima, svome zdravlju i zdravlju drugih osoba | | | | |
| NASTAVNE SITUACIJE | | | | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. IGRA ULOGA**  **Ishod aktivnosti:** odgovorno se ponaša prema sebi, drugima, svome zdravlju i zdravlju drugih osoba.  **Opis aktivnosti:**  Učiteljica/učitelj upućuje učenike u aktivnost – učenici će u parovima odglumiti situaciju bolesnog djeteta i njegovog roditelja. Naglasak je da roditelj treba pitanjima i postupcima (npr. opipavanje čela, mjerenjem temperature, promatranje usne šupljine, izgleda kože i sl.) pretpostaviti što je djetetu i donijeti odluku o daljnjem postupanju (npr. ponuditi čajem, namazati biljnom kremom, dati sirup, otići k liječniku…). Učenik koji glumi bolesno dijete treba davati jasne i potpune odgovore na pitanja svojeg roditelja, opisati svoju tegobu. Učenicima se mogu ponuditi sljedeće tegobe i bolesna stanja: prehlada, upala grla, uhobolja, glavobolja, probavne tegobe, posjekotina na koljenu, bolna natečena ruka nakon pada, vodene kozice, zubobolja, mučnina.  S učenicima se analiziraju odglumljene scene: Je li roditelj saznao dovoljno informacija? Je li dobro postupio? Je li bolesno dijete detaljno opisalo svoju tegobu? Učenici prema osobnim iskustvima procjenjuju postupke i uz pomoć učiteljice/učitelja zaključuju o ispravnosti postupaka.  **2. RAD S RADNIM DIJELOM UDŽBENIKA**  **Ishod aktivnosti:** opisuje osnovna obilježja živih bića; razvrstava biljke iz zavičaja u skupine prema odabranome kriteriju; odgovorno se ponaša prema sebi, drugima, svome zdravlju i zdravlju drugih osoba.  **Opis aktivnosti:**  Učiteljica/učitelj upućuje učenike na rješavanje zadataka u radnom dijelu udžbenika na 78., 79. i 80. stranici.  **3. UTJECAJ OKOLIŠA NA ŽIVA BIĆA**  **Ishod aktivnosti:** opisuje osnovna obilježja živih bića; odgovorno se ponaša prema sebi, drugima, svome zdravlju i zdravlju drugih osoba.  **Opis aktivnosti:**  Učiteljica/učitelj daje upute učenicima za sljedeći nastavni sat – učenici trebaju istražiti u svojim obiteljima kod starijih članova (djedovi, bake) kako su se oni liječili nekada, kakve biljne pripravke su pripremali (čajeve, sirupe, kreme, biljne lijekove, sapune i sl.) te zapisati recept za pripremu jednog takvog pripravka.  Zatim upućuje učenike u aktivnost: u obliku stripa trebaju prikazati kako zagađen ili uništen prirodni okoliš utječe na ljude, biljke i životinje (npr. šuma nakon požara).  Stripove mogu izložiti na panou i provesti vršnjačko vrednovanje.  **NA PLOČI JE:**   |  | | --- | | **KADA LIJEKOVI MOGU BITI ŠTETNI?**  Igra uloga: bolesno dijete i roditelj  RB 78. 79. i 80. str.  Izrada stripa: kako zagađen/uništen okoliš utječe na ljude, biljke i životinje | | | | | **Modul: ŠTO MOŽE MOJE TIJELO?**  **Jedinica:** KADA LIJEKOVI MOGU BITI ŠTETNI?  **Objekt:** [Zdravlje iz prirode](https://hr.izzi.digital/DOS/14184/13574.html#block-362974)  **Modul: ŠTO MOŽE MOJE TIJELO?**  **Jedinica:** KADA LIJEKOVI MOGU BITI ŠTETNI?  **Objekt:** [Opasnosti iz prirode](https://hr.izzi.digital/DOS/14184/13574.html#block-363011)  **Modul: ŠTO MOŽE MOJE TIJELO?**  **Jedinica:** KADA LIJEKOVI MOGU BITI ŠTETNI?  **Objekt:** [Pomoć iz ljekarne](https://hr.izzi.digital/DOS/14184/13574.html#block-367467) | **OŠ HJ** A. 3. 1. Učenik razgovara i govori tekstove jednostavne strukture.  **OŠ LK** A. 3. 1. Učenik likovnim i vizualnim izražavanjem interpretira različite sadržaje  **IKT** A. 2. 2. Učenik se samostalno koristi njemu poznatim uređajima i programima; A. 2. 3. Učenik se odgovorno i sigurno koristi programima i uređajima.  **GOO** C. 2. 3. Promiče kvalitetu života u školi i demokratizaciju škole.  **ODR** C. 2. 1. Solidaran je i empatičan u odnosu prema ljudima i drugim živim bićima.  **OSR** C. 2. 1. Razlikuje sigurne od nesigurnih situacija u zajednici i opisuje kako postupiti u rizičnim situacijama;  C. 2. 2. Prihvaća i obrazlaže važnost društvenih normi i pravila.  **ZDR** B. 2. 3. A. Opisuje zdrave životne navike. |