**PRIJEDLOG PRIPREME ZA IZVOĐENJE NASTAVE PRIRODE I DRUŠTVA**

|  |  |  |  |  |  |
| --- | --- | --- | --- | --- | --- |
| IME I PREZIME: | | RAZRED: 3. | REDNI BROJ SATA: 7. | | |
| PREDMETNO PODRUČJE: | PRIRODA I DRUŠTVO | | | | |
| DOMENA: | PROMJENE I ODNOSI; POJEDINAC I DRUŠTVO | | | | |
| NASTAVNI SADRŽAJ: | **Aktivno predstavljam svoju školu; sistematizacija i istraživanje** | | | | |
| ISHODI: | **PID OŠ B. 3. 1. Učenik raspravlja o važnosti odgovornoga odnosa prema sebi, drugima i prirodi.**  - odgovorno se ponaša prema sebi, drugima, svome zdravlju i zdravlju drugih osoba  - prepoznaje važnost okružja za očuvanje tjelesnoga, ali i mentalnog zdravlja (obitelj, prijatelji)  - opisuje utjecaj tehnologije na zdravlje i okoliš  PID OŠ C. 3. 2. Učenik raspravlja o utjecaju pravila, prava i dužnosti na pojedinca i zajednicu.  - opisuje i raspravlja o pravilima u digitalnome okružju  - raspravlja o pravilima i dužnostima te posljedicama za njihovo nepoštivanje  - istražuje odnose i ravnotežu između prava i dužnosti te uzroke i posljedice svojih postupaka u poštivanju prava drugih  - raspravlja o ljudskim pravima i pravima djece | | | | |
| NASTAVNE SITUACIJE | | | | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. IGRAMO SE: POŽELJNO/NEPOŽELJNO**  Ishod aktivnosti: odgovorno se ponaša prema sebi, drugima, svome zdravlju i zdravlju drugih osoba; prepoznaje važnost okružja za očuvanje tjelesnoga, ali i mentalnog zdravlja (obitelj, prijatelji); istražuje odnose i ravnotežu između prava i dužnosti te uzroke i posljedice svojih postupaka u poštivanju prava drugih; raspravlja o ljudskim pravima i pravima djece; uvažava različitosti i razvija osjećaj tolerancije.  **Opis aktivnosti:**  Učiteljica/učitelj daje učenicima uputu: jedna skupina treba osmisliti i na kartice napisati primjere nepoželjnog i neodgovornog ponašanja u školi i u virtualnom okruženju, a druga skupina primjere poželjnog i odgovornog ponašanja. Uz svaku karticu učenici određuju neku radnju kojom će „kazniti“ onoga tko izvuče tu karticu (npr. vrati se unazad skačući 5 puta na jednoj nozi), odnosno nešto čime će nagraditi onoga tko izvuče karticu s pozitivnim primjerom (npr. okreni se oko sebe i pomakni se na 1. mjesto). Zatim se odrede dvije ekipe učenika, izvlače izmiješane kartice jedan po jedan i kreću se učionicom do cilja. Pobijedila je ekipa čiji svi članovi dođu na cilj prije druge ekipe.  **2. I JA SAM DIO ZAJEDNICE**  **Ishod aktivnosti:** odgovorno se ponaša prema sebi, drugima, svome zdravlju i zdravlju drugih osoba; prepoznaje važnost okružja za očuvanje tjelesnoga, ali i mentalnog zdravlja (obitelj, prijatelji).  **Opis aktivnosti:**  Učiteljica/učitelj upućuje učenike na rad s udžbenikom na 18. stranici. Učenici čitaju tvrdnje unutar kruga i dodjeljuju si bodove (uvijek = 10 bodova, ponekad = 5 bodova, nikad = 0 bodova). Zatim zbroje rezultat samovrednovanja te se kritički osvrću na njega: što još trebaju popraviti, kako će to postići…  Zatim upućuje učenike na istraživanje koje će provesti prema uputama na 19. stranici udžbenika.  **3. ODGOVORNO SE PONAŠAM U VIRTUALNOM OKRUŽJU**  **Ishod aktivnosti:** prepoznaje važnost okružja za očuvanje tjelesnoga, ali i mentalnog zdravlja (obitelj, prijatelji); opisuje utjecaj tehnologije na zdravlje i okoliš; opisuje i raspravlja o pravilima u digitalnome okružju.  **Opis aktivnosti:**  Učiteljica/učitelj upućuje učenike na rješavanje 4., 9. i 11. zadatka na 15., 16. i 17. stranici.  **NA PLOČI JE:**   |  | | --- | | **PONOVIMO**  ELEKTRONIČKO NASILJE  ELEKTRONIČKI OTPAD | | | | |  | **OSR** A. 2. 1. Razvija sliku o sebi; B. 2. 4. Suradnički uči i radi u timu; C. 2. 2. Prihvaća i obrazlaže važnost društvenih normi i pravila;  C. 2. 3. Pridonosi razredu i školi.  **ODR** B. 2. 1. Objašnjava da djelovanje ima posljedice i rezultate; C. 2. 1. Solidaran je i empatičan u odnosu prema ljudima i drugim živim bićima.  **UKU** A. 2. 3. 3. Kreativno mišljenje: Učenik se koristi kreativnošću za oblikovanje svojih ideja i pristupa rješavanju problema; A. 2. 4. 4. Kritičko mišljenje: Učenik razlikuje činjenice od mišljenja i sposoban je usporediti različite ideje; C. 2. 4. 4. Emocije: Učenik se koristi ugodnim emocijama i raspoloženjima tako da potiču učenje i kontrolira neugodne emocije i raspoloženja tako da ga ne ometaju u učenju; D. 2. 2. 2. Suradnja s drugima: Učenik ostvaruje dobru komunikaciju s drugima, uspješno surađuje u različitim situacijama i spreman je zatražiti i ponuditi pomoć.  **GOO** A. 2. 1. Ponaša se u skladu s ljudskim pravima u svakodnevnom životu; B. 2. 2. Sudjeluje u odlučivanju u demokratskoj zajednici; C. 2. 1. Sudjeluje u unaprjeđenju života i rada škole.  **IKT** A. 2. 1. Učenik prema savjetu odabire odgovarajuću digitalnu tehnologiju za obavljanje zadatka; A. 2. 2. Učenik se samostalno koristi njemu poznatim uređajima i programima; A. 2. 3. Učenik se odgovorno i sigurno koristi programima i uređajima; A. 2. 4. Učenik opisuje utjecaj tehnologije na zdravlje i okoliš. |